title: Windows Vistan kritiikki

text:
Adam Anderson Microsoftilta kommentoi, että on ohjelmavalmistajien oma asia, lisäävätkö he tukensa tarvittaville sisällönhallintatekniikoille tuotteisiinsa vai eivät.
Windows Vistassa on aiemmista Windows-versioista poiketen pyritty tekemään käyttöjärjestelmästä vakaampi irrottamalla käyttöliittymä ja järjestelmän ydin toisistaan UNIX-tyyppisten käyttöjärjestelmien tapaan.


title: Windows Vistan kritiikki

text: Tämä toimenpide on myös mahdollistanut DirectX-tehosteiden käytön työpöydällä, kuitenkin sillä kustannuksella, että DirectX varaa itselleen näytönohjaimen. Tästä syystä näytönohjainta hyödyntävä OpenGL-sovellus ei kykene käyttämään jo varattua laiteresurssia ja suorittamaan pyydettyjä toimintoja, sillä Aero-Glass tarvitsee DirectX:ää ja näytönohjainta piirtämään työpöydän.


title: Windows Vistan kritiikki

text: Ratkaistakseen nämä ongelmat Microsoft on rakentanut Winen kaltaisen API-tulkin, joka tulkkaa ohjelmien lähettämät OpenGL-API-kutsut DirectX:n ymmärtämään muotoon. Tässä ratkaisussa on kuitenkin ongelmansa, sillä tulkattu ohjelma ei välttämättä toimi yhtä nopeasti, ei ole yhtä vakaa, eikä käyttäydy täysin samalla tavalla kuin ns. "natiivi OpenGL". Tämän voi huomata muun muassa juuri Wine-ohjelmistosta ja sen varianteista.


title: Windows Vistan kritiikki

text: Lisäksi pelit tai ohjelmat, jotka on rakennettu käyttämään DirectX 10:tä, eivät tule toimimaan aikaisempien Windows-versioiden kanssa, sillä DirectX 10 ei ole yhteensopiva DirectX 9:n kanssa. Tämän lisäksi jotkut vanhempaa DirectX:ää, esimerkiksi seitsemättä versiota, tai OpenGL:ää käyttävät pelit eivät toimi kunnolla Vistalla, sillä laitteistokiihdytys ei toimi joten pelit toimivat varsin hitaasti.


title: Windows Vistan kritiikki

text: EU:n ja USA:n kilpailuviranomaiset ovat olleet huolissaan Vistan kilpailua vääristävistä tai rajoittavista tekijöistä. Näitä tekijöitä ovat muun muassaNe menevät päällekkäin useiden eri yritysten jo olemassa olevien tuotteiden kanssa, ja näin Microsoft on jo haastettu oikeuteen useilta eri tahoilta lukuisten muidenkin yritysten ilmaistessa huolensa Vistan muista kilpailua rajoittavista tekijöistä.


title: Windows Vistan kritiikki

text: Yhdysvaltalaiset kilpailuviranomaiset ovat jo tutkineet asiaa ja ainakaan Vistaan sisällytettävät hakutoiminnot eivät loukkaa jo olemassa olevia muiden yritysten oikeuksia, mukaan lukien WWW-selaimen Live Search -hakutoiminto, jonka voi vaihtaa muiden yritysten vastaaviin hakutoimintoihin.


title: Windows Vistan kritiikki

text: Yksi eniten närkästystä herättäneistä väitetyistä piirteistä Windows Vistassa ovat sen käyttöliittymän selvät yhtymäkohdat Mac OS X:n kanssa. Muun muassa PC World -lehden "Scott Spanbauer" on kertonut Aero-käyttöliittymän selvästi havaittavista samankaltaisuuksista Mac OS X:n kuvaketeeman, erikoistehosteiden ja käyttöliittymäkomponentti "Aquan" kanssa.


title: Windows Vistan kritiikki

text: "Paul Thurrott" on esittänyt samankaltaisia kommentteja artikkelissaan Windows Vistan koontiversiosta 5308. Hänen mukaansa Vista lainaa joko suoraan tai epäsuorasti useissa eri kohdissa Mac OS X:ää, eivätkä lainatut ominaisuudet rajoitu vain käyttöliittymään tai ulkoasuun vaan myös Vistan mukana tuleviin uusiin ohjelmiin, joissa on selvästi havaittavissa OS X:n vaikutus.


title: Windows Vistan kritiikki

text: Internet-pohjaisen julkaisun eWeek-lehden arvostelija ja journalisti John Rizzo on huomauttanut, että Windows Vistaan sisällytetään juuri niitä ominaisuuksia, jotka ovat olleet Mac OS X:ssä jo jonkin aikaa, kuten edistyneet ja nopeat hakutoiminnot sekä 'Smart Folders' -toiminnallisuus.


title: Windows Vistan kritiikki

text: Tämä on johtanut joidenkin medioiden keskuudessa siihen käsitykseen, että "Aero" on tarkkaan harkittu yritys jäljitellä "Aqua"-käyttöliittymää.


title: Windows Vistan kritiikki

text: On myös merkille pantavaa, että Vistan mukana tulevat Windows Gadgets -"vimpaimet" ovat hyvin samankaltaisia ja toimivatkin samoin kuin esimerkiksi Mac OS X:n "Dashboard-widgetit" ja Linux-työpöytien gDesklets (GNOME) ja Superkaramban "Desktop enhancement-deskletit" (KDE). Alkuperäinen innovaatio menee kuitenkin Konfabulator-ohjelmistolle, joka nykyään on Yahoon omaisuutta ja kulkee Yahoo! Widget Engine -nimellä.


title: Windows Vistan kritiikki

text: Kaiken kaikkiaan Vista on ollut kehitteillä jo niin pitkään, että Microsoftin kilpailijat ovat saaneet kehitettyä omiin ohjelmistoihinsa samankaltaisia toimintoja kuin Microsoft Vistaan aluksi suunnitteli. Tästä käy esimerkkinä Apple-yhtiö, jonka Mac OS X sisältää uudemmissa versioissa muun muassa Time Machine -ohjelmiston, jonka perusperiaate on hyvin samankaltainen kuin Microsoftin Windows Server 2003 -käyttöjärjestelmää varten kehitetyn Volume Shadow Copy -ohjelmiston.


title: Carlos Bocanegra

text: Carlos Bocanegra (s. 25. toukokuuta 1979 Upland, Kalifornia, Yhdysvallat) on yhdysvaltalainen jalkapalloilija. 183 senttimetriä pitkä Bocanegra oli pelipaikaltaan puolustaja, useimmiten hän pelasi keskuspuolustajana tai vasemmassa laidassa. Hänellä on myös Meksikon kansalaisuus.


title: Carlos Bocanegra

text: Bocanegra aloitti ammattilaisuransa MLS-seura Chicago Firessa, josta hän siirtyi neljän kauden jälkeen Fulham FC:n paitaan. Lontoolaisseuraa jenkkitoppari edusti kaikkiaan neljän kauden ajan. Kesällä 2008 päävalmentaja Roy Hodgson ei ollut halukas jatkamaan Bocanegran sopimusta, joten mies joutui etsimään uusia haasteita Ranskasta, Stade Rennes'n joukkueesta. Sittemmin hän pelasi muun muassa AS Saint-Étiennen joukkueessa.


title: Carlos Bocanegra

text: Yhdysvaltain maajoukkueessa Bocanegra teki ensiesiintymisensä joulukuussa 2001 Etelä-Koreaa vastaan pelatussa ottelussa. Hän oli mukana muun muassa vuoden 2006 MM-kilpailuissa, joissa hän pelasi täydet minuutit otteluissa Italiaa ja Ghanaa vastaan. Kaikkiaan hän on pelannut 110 maaottelua ja tehnyt niissä 14 maalia.


title: Chunga’s Revenge

text: Chunga's Revenge on Frank Zappan vuonna 1970 julkaisema levy, joka koostuu sekalaisesta materiaalista hänen 60-luvun yhtyeensä The Mothers of Inventionin jälkeen ja ennen elokuvaa/levyä 200 Motels ja varsinaisia 70-luvun kokoonpanoja. Levyä ei yleensä pidetä Zappan tuotannon kärkipäähän kuuluvana, mutta se sisältää esimerkiksi klassikon "Sharleena", jota Zappa esitti lukemattomina versiona myöhempien vuosien varrella. Zappa kuitenkin valittiin "Down Beat" -lehden vuoden 1970 popmuusikoksi, ja vaikka Zappa ei levyä parhaimpiinsa kuuluvana pitänytkään, se menestyi hänen omien sanojensa mukaan hyvin Thaimassa. Levyllä esiintyvät myös The Turtles -yhtyeestä tunnetuksi tulleet laulajat Mark Volman ja Howard Kaylan, jotka olivat oleellinen osa Zappan yhtyettä 70-luvun alussa. Tekijänoikeudellisista syistä parivaljakko esiintyy levyllä nimellä "The Phlorescent Leech & Eddie".


title: Aktiivi

text: Aktiivi on kielioppiterminä verbin pääluokka, jossa toiminnan tekijä tunnetaan. Toinen pääluokka passiivi kertoo toiminnasta mainitsematta tekijää.Monissa muissa kielissä, kuten germaanisissa, passiivilla tarkoitetaan käänteistä rakennetta, jossa subjekti ja objekti vaihtavat lauseessa paikkaa. Esimerkiksi englannissa lause "John kicks the ball" "John potkaisee pallon/palloa" on passiivissa "The ball is kicked by John", sananmukaisesti ""Pallo potkaistaan Johnin toimesta"".


title: Siitinselkä

text: Siitinselkä eli Siitti on Vuoksen vesistön Haukiveden luoteisin järvenselkä Saimaalla Varkauden ja Joroisten kuntien alueella.


title: Siitinselkä

text: Siitinselkä määriteltiin Pähkinäsaaren rauhansopimuksessa Ruotsin ja Venäjän rajapaikaksi.


title: Siitinselkä

text: Siitinselkä on saanut nimensä alueella olleen siidan eli saamelaisten talvikylän mukaan. Siitinselän kautta kulkee 4,35 m laivaväylä Savonlinnasta Varkauden Taipaleen kanavan kautta pohjoiseen Unnukkaan Leppävirran reitille, jonka vedet purkautuvat puolestaan etelään Huruskosken ja Ämmäkosken kautta. Kuvansinjoki laskee Sorsakosken suunnasta virtaavat vedet myös Siitinselän pohjoisosaan.


title: Siitinselkä

text: Selän pohjoisrannalla sijaitsee Varkauden Akonniemen syväsatama, jossa on kaksi rahtialuksille tarkoitettua laituripaikkaa sekä terminaalitilaa 5 000 m².


title: Varhaishistoria

text: Varhaishistoria tarkoittaa esihistoriaa seuraavaa ajanjaksoa, jonka aikana ensimmäiset tekstilähteet ilmaantuvat. Kirjoitettujen lähteiden määrä on kuitenkin varhaishistoriallisella kaudella vähäinen ja tiedot usein epäluotettavia, joten varhaishistorian tutkimuksessa korostuu arkeologian merkitys.


title: Varhaishistoria

text: Suomessa varhaishistoriaksi kutsutaan toisinaan 1100- ja 1200-lukuja eli ristiretkiaikaa ja varhaisinta keskiaikaa.


title: Käyttäjäkokemus

text: Käyttäjäkokemus (lyh. UX) on ihmisen ja tietokoneen välisessä vuorovaikutuksessa (HCI) keskeinen käsite, joka tarkoittaa jonkin tuotteen tai palvelun käyttämiseen tai kuluttamiseen liittyvää kokonaisvaltaista elämystä, joka kattaa tuotteen käyttöliittymän (lyh. UI) ja käytettävyyden ohella kirjon muita elämyksiä ja tunteita, joita saattaa esiintyä pitkänkin ajan kuluessa. Käyttäjäkokemusta ja käyttöliittymää ei tulisi sekoittaa keskenään, vaikka niitä käytetäänkin yleisesti väärin toistensa synonyymeinä.


title: Käyttäjäkokemus

text: Kansainvälinen, vuorovaikutteisten järjestelmien käyttäjäkeskeisen suunnittelun standardi ISO 9241-210 määrittelee käyttäjäkokemuksen koostuvan käyttäjän tunteista, uskomuksista, mieltymyksistä, fyysisistä, psyykkisistä ja fyysisista vasteista, käyttäytymisestä, ja aikaansaannoksista, jotka syntyvät ennen käyttöä, käytön aikana ja käytön jälkeen.


title: Käyttäjäkokemus

text: Käyttäjäkokemuksesta voidaan erottaa käytännöllisiä ja nautinnollisia tekijöitä . Käytännöllisiä tekijöitä ovat esimerkiksi käytettävyys, tehokkuus, hyödyllisyys ja virheettömyys ja nautinnollisia esimerkiksi käyttöliittymän hieno ulkonäkö, tuotteen houkuttelevuus ja hauskuus.


title: Käyttäjäkokemus

text: Usein mainittu esimerkki termin soveltamisesta on huvipuiston suunnittelu, jossa suunnittelijan tavoitteena on ehyt, rikas ja temaattisesti yhtenäinen käyttäjäkokemus, joka ulottuu itse huvipuistoalueen ja sen laitteiden suunnittelusta esimerkiksi huvipuiston mainoksiin, siellä työskentelevien henkilöiden roolitukseen ja toimintaan sekä aina huvipuistokäynnin jälkeiseen kotimatkaan asti. Termiä on alettu soveltaa myös erilaisten tietoteknisten tuotteiden ja palvelujen suunnitteluun.


title: Softamodaus

text: Softamodaus on tietokoneharrastukseen liittyvä käsite, joka tarkoittaa sitä, että jonkin laitteen "virheitä" käytetään hyväksi ja muokataan esimerkiksi biossia. Yleensä softamodauksella tarkoitetaan jonkin konsolin modaamista esimerkiksi tallennustiedostosta ilman juotoksia ja konsolin avaamista. Konsoleista helpoin softamodata on Xbox (ei Xbox 360), josta on tietoa todella paljon.


title: AUC

text: Autodefensas Unidas de Colombia (AUC) on Kolumbiassa toimiva oikeistolainen puolisotilaallinen liike, joka perustettiin huhtikuussa 1997 yhdistämään erilaiset paikalliset ja alueelliset järjestöt. AUC:n lähtökohtana on suojella taloudellisia intressejä sekä taistella paikallisella tasolla vasemmistolaisia FARC- ja ELN-liikkeitä vastaan. Yhdysvallat ja Euroopan unioni pitävät sitä terroristijärjestönä.


title: AUC

text: AUC toimii pääasiassa Kolumbian pohjois- ja luoteisosissa Antioquian, Córdoban, Sucren ja Bolívarin departementeissa. AUC on 2000-luvun alusta kerännyt lisää vaikutusta ennestään FARC:n vahvoilla alueilla, johtaen lisääntyviin taisteluihin.


title: AUC

text: AUC saa rahoituksensa pääasiassa huumekaupasta. Se lienee ainoa liike Kolumbiassa joka vie kokaiinia ja marihuanaa Yhdysvaltoihin. AUC:n johtajan Carlos Castañon mukaan 70 % rahoituksesta tulee huumekaupasta. Osa rahoituksesta tulee liikkeen perustajilta, rikkailta maanomistajilta, liikemiehiltä ja huumekauppiailta. Tiedonvapauslain nojalla julkistetut asiakirjat osoittivat 2017, että Chiquita rahoitti AUC:n toimintaa yli puolellatoista miljoonalla dollarilla.


title: AUC

text: AUC toimii Kolumbiassa keräämällä "suojelurahoja" maanviljelijöiltä ja toimii aktiivisesti kokaiinin valmistuksessa. Se pyrkii hajottamaan kommunistiset liikkeet ja vähentämään niiden vaikutusvaltaa Kolumbiassa. AUC perustettiin puolustusaseeksi kommunistisia liikkeitä vastaan. Toisin kuin FARC ja ELN, AUC ei kasvata kokaa tai marihuanaa, mutta se kauppaa niitä eteenpäin. AUC ei kohdista iskujaan ulkomaalaisia kohtaan, mutta käyttää kidnappauksia omien poliittisten päämääriensä saavuttamiseksi. AUC on kuitenkin Kolumbian väkivaltaisin ryhmittymä, joka kohdistaa tappoiskunsa paikalliseen väestöön. Kolumbiassa on pahimpina vuosina kuollut yli 30 000 terroristijärjestöjen konflikteissa ja iskuissa.


title: AUC

text: Vuonna 2003 AUC ryhtyi rauhanneuvotteluihin Kolumbian hallituksen kanssa ja lupautui luovuttamaan aseitaan armahduksia vastaan. Huhtikuuhun 2006 mennessä yli 30 000 taistelijaa on luovuttanut aseensa valtiolle ja aseriisunta on saatu päätökseen. Eri lähteiden mukaan AUC:lla on kuitenkin vielä 10 000 aseistettua miestä ja se on lisännyt vaikutusvaltaansa Kolumbian eteläosissa.


title: Alkeisreaktio

text: Alkeisreaktio on kemiallinen reaktio, jota ei voida jakaa välivaiheisiin. Alkeisreaktiolla on siis vain yksi siirtymätila. Reaktionopeusyhtälön kannalta tämä tarkoittaa, että alkeisreaktion komponenttien kertaluvut ovat samat kuin niiden stoikiometriakertoimet.


title: Alkeisreaktio

text: Irreversiibelille alkeisreaktiolle


Alkeisreaktio


title: Alkeisreaktio

text: saadaan reaktionopeusyhtälö


title: Alkeisreaktio

text: jossa n on reaktion kertaluku ja k on reaktionopeusvakio.


title: Alkeisreaktio

text: Reversiibelin reaktion tapauksessa täytyy ottaa huomioon myös käänteisreaktion nopeus.


title: Petăr Mladenov

text: Petăr Tošev Mladenov (, 22. elokuuta 1936 – 31. toukokuuta 2000) oli bulgarialainen kommunistidiplomaatti ja poliitikko.


title: Petăr Mladenov

text: Mladenov syntyi Toševtsin kylässä Vidinin piirissä. Hänen isänsä oli partisaani, joka kuoli taistelussa 1944. Mladenov valmistui sotilaskoulusta ja pääsi Sofian yliopistoon. Hän valmistui Moskovan kansainvälisten suhteiden koulusta 1963 ja palveli 18 vuotta Bulgarian ulkoministerinä vuodesta 1971. Politbyroon jäseneksi hänet valittiin vuonna 1977.


title: Petăr Mladenov

text: Marraskuussa 1989 Mladenov osallistui muun politbyroon kanssa Todor Živkovin syrjäyttämiseen. Sen jälkeen hänestä tuli puolueen pääsihteeri ja valtioneuvoston puhemies. Hän johti maan kommunistien yksipuoluejärjestelmästä demokratiaksi.


title: Petăr Mladenov

text: Mladenovista tuli Bulgarian presidentti huhtikuussa 1990. Hän erosi heinäkuussa, kun paljastui hänen ehdottaneen tankkien käyttämistä mielenosoittajia vastaan joulukuun 1989 mielenosoituksissa.


title: Oksikodoni

text: Oksikodoni eli oksikoni on opioideihin kuuluva vahva kipulääke, joka on syntetisoitu tebaiinista. Oksikodonin nimi on johdettu kodeiinista, joka on rakenteeltaan melko samanlainen.


title: Oksikodoni

text: Oksikodoni on yksi voimakkaimmista kipulääkkeistä, joita voi ottaa oraalisesti. Lääkettä määrätään usein leikkauksen jälkeisen kivun hallintaan. Se on myös laajalti käytetty hoitokeino syöpäkipujen ja jopa vakavien kroonisten kipujen hoidossa. Kun oksikodonia käytetään suositellun annoksen mukaan suhteellisen lyhyen aikaa, se on tehokas kipulääke hallittavin sivuvaikutuksin. Sen teho on 1,5-kertainen morfiiniin verrattuna.


title: Oksikodoni

text: Pahoinvointi, ummetus, ihottuma, kutina, huimaus ja tunnehäiriöt ovat useimmin raportoituja sivuvaikutuksia. Lääkkeen väärinkäyttö tai pitkäaikainen lääketieteellinen käyttö voi aiheuttaa väliaikaista impotenssia ja merkittävää eturauhasen suurenemista.


title: Oksikodoni

text:
Oksikodoni muuttuu aineenvaihdunnassa sytokromi P450 -entsyymien CYP 3A4:n katalysoimana noroksikodoniksi (päämetaboliareitti) ja CYP 2D6:n katalysoimana oksimorfoniksi.
Oksikodonin, kuten muidenkin opioidien, yliannostuksen oireet voi kumota naloksonilla ja nalmefeenilla.


title: Oksikodoni

text: Suomessa oksikodonia myydään mm. valmistenimillä Oxanest, Oxycontin, Oxynorm ja Oxycodone Ratiopharm.


title: Oksikodoni

text: Yhdysvaltalainen Purdue Pharma on tehnyt suuren omaisuutensa Oxycontinilla, joka vapauttaa oksikodonia hitaasti elimistöön.


title: Oksikodoni

text: Oksikodonin nimi on johdettu kodeiinista. Niiden kemialliset rakenteet ovat miltei samanlaiset eroten vain seuraavasti:


title: Oksikodoni

text: Hydrokodonista oksikodoni eroaa vain hiili-14:ssä olevan hydroksyyliryhmän verran.


title: Silmälasihaahka

text: Silmälasihaahka ("Somateria fischeri") on Suomessa tavattavan haahkan sukulainen.


title: Silmälasihaahka

text:
Silmälasihaahka on hiukan haahkaa pienempi, 52–57 cm pitkä. Koiras on huomiota herättävä kirjavassa höyhenpeitteessään: selkä on valkea, vartalo muuten musta ja pää kellanvihreä valkeita "silmälaseja" lukuun ottamatta.
Naaras on sorsalintujen tapaan ruskeansävyinen mutta selvästi haahkan muotoinen, ja sen silmälasit erottuvat muuta höyhenpeitettä vaaleampina.


title: Silmälasihaahka

text:
Silmälasihaahka pesii Alaskan ja Koillis-Siperian rannikoilla. Länsi-Euroopasta, lähinnä Pohjois-Norjasta, tunnetaan muutama havainto. Näistä ainakin osa on varmentamattomia. Ei tavattu Suomessa. Silmälasihaahkakannan pääasiallinen talvehtimispaikka on keskellä Beringinmerta.
Silmälasihaahka syö simpukoita meren pohjasta.


title: Sheik Yerbouti

text: Sheik Yerbouti on Frank Zappan vuonna 1979 julkaisema alkujaan tupla-albumi, jonka laulut käsittelevät 70-luvun lopun disko-, huume- ja pintaliitokulttuuria. Tempo on nopeaa, tunnelma ironinen, eikä Zappalle tyypillisiä instrumentaaliosuuksia juuri ole. Zappan työskentelytavalle tyypillisesti useimpien laulujen taustat on äänitetty livenä, ja näiden taustojen päälle on studiossa lisätty monia raitoja.


title: Sheik Yerbouti

text: Levyn nimi on 'arabialainen' väännös ja parodia KC and the Sunshine Bandin vuoden 1976 discohitistä "Shake Your Booty"; levykannessa Zappa on arabiksi pukeutunut. Levy myös sisältää Zappan 'hitin' "Bobby Brown", joka pääsi 'vahingossa' listoille ainakin Norjassa.


title: Williams FW27

text: Williams FW27 oli auto, jolla Formula 1 -talli Williams kilpaili kaudella 2005. FW27 ei osoittautunut yhtä nopeaksi autoksi kuin autot, joilla Williams oli kyennyt kilpailemaan ja voittamaan kilpailuja edellisinä vuosina. Uudet kuljettajat Mark Webber ja Nick Heidfeld sijoittuivat melko usein pisteille, mutta osakilpailuvoitto ei ollut tavoiteltavissa. Kauden kohokohta oli toinen ja kolmas sija Monacon Grand Prix’ssa. Heidfeld sijoittui myös toiseksi Euroopan Grand Prix’ssa, johon hän starttasi paalupaikalta. Italian Grand Prix’sta eteenpäin Antônio Pizzonia korvasi loukkaantuneen Heidfeldin.


title: Williams FW27

text: Talli sijoittui valmistajien sarjassa viidenneksi 66 pisteellä, mikä oli tallille korkeiden odotusten vuoksi melkoinen pettymys.


title: Labtec

text: Labtec on tietokone- yhteydenpito- ja viihdelaitteita valmistava yhtiö, joka on perustettu vuonna 1982, ja sen päämaja sijaitsee Singaporessa. Vuoden 2001 loppupuolella Logitech osti Labtecin 125 miljoonalla Yhdysvaltain dollarilla laajentaakseen audio-tuotteidensa valikoimaa. Tuotteita myydään yhä Labtecin nimellä.


title: Kristillinen anarkismi

text: Kristillinen anarkismi on ajatussuuntaus, jonka mukaan kristityt ovat lopulta tilivelvollisia vain yhdelle auktoriteetille - Jumalalle, joka ruumiillistui Jeesuksen opetuksissa. Kristillisten anarkistien mukaan valtiolla - ja joidenkin mukaan kirkolla - ei ole eikä pitäisikään olla mitään valtaa ihmisten yli.


title: Kristillinen anarkismi

text: Eniten kristillisen anarkismin perustana on käytetty Jeesuksen vuorisaarnaa. Suurin osa kristillisistä anarkisteista on rauhankannattajia eikä käytä väkivaltaa, edes sotimiseen.


title: Kristillinen anarkismi

text: Leo Tolstoin nimi liitetään joskus kristilliseen anarkismiin, mm. teoksen "Jumalan valtakunta on teidän" (The Kingdom of God Is Within You) perusteella.


title: Isojalkakanat

text: Isojalkakanat ("Megapodiidae") on kanalintujen lahkoon kuuluva pienipäisten ja isojalkaisten lintujen heimo, johon kuuluu muun muassa indonesialainen vasarapääkana. Isojalkakanat eivät haudo muniaan, vaan hautaavat ne maakekoon johonkin lämpimään paikkaan. Poikaset kuoriutuvat kuukausien päästä, eikä emo huolehdi niistä millään tavoin.


title: Isojalkakanat

text:
Heimoon kuuluu 19 lajia, jotka jaetaan kuuteen sukuun. Useimmat asuvat viidakoissa, malleekanaa lukuun ottamatta. Useimmat ovat mustan tai ruskean sävyisiä. Ne välttävät lentämistä ja käyttävät suurimman osan ajastaan maan pinnalla kävelemiseen.
Heimon lajeja elää Australiassa, Uudessa-Guineassa, läntisen Tyynenmeren saarilla, Indonesiassa sekä Andamaanien- ja Nikobaarien-saarilla Bengalinlahdella.


title: Isojalkakanat

text: Isojalkakanojen heimoon kuuluu seuraavat suvut:


title: Julia Winter

text: Julia Winter (s. 17. maaliskuuta 1993) on näyttelijä, joka esitti Marina Hilloa Tim Burtonin elokuvassa "Jali ja suklaatehdas" vuonna 2005. Winter syntyi Tukholmassa, Ruotsissa, mutta kasvoi Lontoossa, Englannissa.


title: Kullervo Linna

text: Kaarlo Kullervo ”Lutu” Linna (24. marraskuuta 1911 Helsinki – 19. lokakuuta 1987 Helsinki) oli suomalainen muusikko, kapellimestari ja säveltäjä.


title: Kullervo Linna

text: Kullervo Linna oli ”stadin kundi”, syntyjään Hermannin työläiskaupunginosasta. Hänen isänsä oli amatöörimuusikko ja harrastelijanäyttelijä, jolta hän sai innostuksen opetella 12-vuotiaana soittamaan mandoliinia. Rummut olivat kuitenkin myöhemmin hänen pääinstrumenttinsa. Hänen muusikon uransa alkoi koulun orkesterissa ja jatkui myöhemmin työväen soittokunnissa. Siinä ohessa hän opiskeli konservatoriossa.


title: Kullervo Linna

text: Vuonna 1929 hän perusti "Aroniz"-nimisen orkesterin, jossa toimi kapellimestarina ja rumpalina. Seuraavana vuonna hän perusti "Orkesteri Puijon", jossa soitti myös rumpuja. Hän oli mukana 1930-luvulla vielä "Fox" ja "Night Stars" -nimisissä yhtyeissä, kunnes liittyi Dallapé-orkesterin riveihin 1940. Hän pysyi Dallapén jäsenenä vuoteen 1947, jolloin kokosi ensimmäisen hänen omissa nimissään toimineen orkesterin.


title: Kullervo Linna

text: Kullervo Linnan orkesteri esiintyi 1950-luvulla muun muassa Helsingin Linnanmäellä ja kiertueilla. Vuonna 1958 Yleisradion viihdeosaston päällikkö Antero Alpola kutsui hänet esiintymään hupailuohjelmaan Kankkulan kaivolla. Syntyi seitsenmiehinen 1930-luvun tanssimusiikkia parodioiva orkesteri, joka toimi aluksi Pumppu-Veikot-nimisenä. Myöhemmin yhtyeen nimeksi vakiintui Humppa-Veikot.


title: Kullervo Linna

text: Kullervo Linnan oma orkesteri jatkoi toimintaansa Humppa-Veikkojen ohessa, joskin hieman matalammalla profiililla. Lisäksi oli ajoittain toiminnassa myös Kullervo Linna Big-Band, jonka kokoonpano vaihteli ja koostui suureksi osaksi Kullervo Linnan orkesterissa ja Humppa-Veikoissa soittaneista muusikoista.


title: Kullervo Linna

text: Kullervo Linna sävelsi monta suosituksi tullutta kappaletta, joista tunnetuin on valssi "Kultainen nuoruus". Tämä kappale voitti Yleisradion iskelmäsävellyskilpailun 1949, ja Eero Väre levytti sen saman vuoden lokakuussa. Myöhemmin sen ovat levyttäneet muun muassa Olavi Virta 1962 ja Aikamiehet 1970. Hänen muita tunnettuja sävellyksiään ovat tango "Iltarusko" ja hidas valssi "Unteni vaalea lilja".


title: Kullervo Linna

text: Hän keräsi talteen kaiken henkilöhistoriaansa liittyneen materiaalin, kuten lehtileikkeet, työsopimukset, keikkapäiväkirjat jne. Tämä materiaali on antanut myöhemmin mahdollisuuden tutkia muun muassa orkesterien ja niiden jäsenten tuloja, elinolosuhteita ja niin edelleen. Keikoilla oli aikaa tapettavana, ja pieni puuhastelu paperitöiden parissa oli Kullervo Linnalle tervetullutta ajankulua.


title: Kullervo Linna

text: Hänet on haudattu Malmin hautausmaalle. Haudan osoite on 51-13-336. Hautakiveen on hakattu nuotit "Kultaisen nuoruuden" kohdasta ”...ei kultainen nuoruus jää unholaan...”.


title: Kullervo Linna

text: Kullervo Linna säätiöi Teosto- ja muut tekijänoikeuskorvauksensa jaettavaksi tunnustuspalkintoina ja apurahoina kevyen musiikin säveltäjille, sanoittajille ja esiintyjille. Apurahoja on jakanut Linnan kuoleman jälkeen Kullervo Linnan Säätiö.


title: 10. divisioona (jatkosota)

text: 10. divisioona oli jatkosodan aikainen suomalainen yhtymä, jonka perustamisesta vastasi Päijänteen sotilaslääni, johon kuuluivat Päijänteen ja Suur-Saimaan suojeluskuntapiirit.


title: 10. divisioona (jatkosota)

text: Päijänteen sotilaslääni perusti seuraavat joukot:


title: 10. divisioona (jatkosota)

text: Perustamisen jälkeen divisioonaan kuuluivat mm. seuraavat yksiköt:


title: 10. divisioona (jatkosota)

text: Divisioona pyrittiin varustamaan määrävahvuuksien mukaisesti, joka suurelta osin onnistuikin puolustusvoimien parantuneen kalustotilanteen johdosta. Joiltain osin määrävahvuuksia ei kuitenkaan saavutettu.


title: 10. divisioona (jatkosota)

text: Yleistilanteen kiristyessä Euroopassa aloitettiin kesäkuun alussa Suomen armeijan saattaminen sodan kannalle. Kutsu ylimääräisiin harjoituksiin annettiin 17. kesäkuuta 1941. Aluejärjestö perusti kenttäarmeijan rungon ensimmäisenä liikekannallepanopäivänä 18. kesäkuuta jolloin sotilaspiirit muodostivat alueillaan divisioonat. Päijänteen Sotilaslääni täydensi 10. divisioonan joka siirrettiin vajaan viikon kuluessa keskitysalueelleen rajan pintaan. Siellä siihen liitettiin siihen kuuluvat suojajoukkojen osat ja tykistö. Karjalan armeijassa suoritettiin 29. kesäkuuta järjestelyjä jolloin V armeijakunta lakkautettiin jolloin sen rippeet liitettiin 10. divisioonaan, joka toimi IV armeijakunnan alaisuudessa. Uusi muutos tuli 25. heinäkuuta jolloin divisioona irrotettiin IV armeijakunnasta. Ylipäällikkö alisti 10. divisioonan II armeijakunnalle. Se lähti liikkeelle 5. elokuuta summittaisena tavoitteenaan Käkisalmi. Ensimmäiseen iltaan mennessä se oli päässyt etenemään noin 10 kilometriä. Laatokan se saavutti 9. elokuuta jolloin saatiin katkaistua Käkisalmen ja Hiitolan välinen maantie. Tällä voitiin estää venäläisten joukkojen siirtyminen Kannaksen suuntaan. Seuraavaksi siirryttiin Käkisalmen ja Räisälän suuntaan.Puna-armeijan hyökkäyksen painopistesuunnan (Valkeasaari) 6,7 kilometrin pituiselle lohkolle oli varattu kolmedivisioonainen kaartinarmeijakunta (ns. valiojoukkoja), jolla oli tukenaan mm. kolme rykmenttiä panssarivaunuja ja rynnäkkötykkejä. Lisäksi alueelle oli keskitetty divisioonien orgaanisen tykistön lisäksi kuusi tykistörykmenttiä sekä kranaatinheitin- ja raketinheitinrykmentti. Murtolohkon taistelua oli siis valmistautunut tukemaan 1208 yli 75 mm:n tykkiä tai kranaatinheitintä. Rintamakilometriä kohden tämä teki siis yli 200 tykkikaliiperista asetta.


title: 10. divisioona (jatkosota)

text: Valkeasaaren lohkoa puolusti suomalaisten 10.Divisioonan kolmepataljoonainen JR 1.


title: 10. divisioona (jatkosota)

text: Eräiden sotateoreettisten teorioiden mukaan menestyksellinen hyökkääminen vaatii taistelujoukkojen kolminkertaisen ylivoiman puolustajaan nähden. Valkeasaaren lohkolla puna-armeijan joukkojen ylivoimaisuus pataljoonina laskettuna oli suomalaisten 3 vastaan 36 jalkaväkipataljoonaa ja 12 panssaripataljoonaa. Yhteenlaskettuna suomalaisten alivoima oli siis 18-kertainen. Tykistön osalta puna-armeijan joukot olivat myös täysin ylivertaisia, joten taistelun tulos oli käytännössä jo etukäteen varma.


title: 10. divisioona (jatkosota)

text: Neuvostoliiton aloitettua 9. kesäkuuta 1944 suurhyökkäyksensä Kannaksella oli 10. divisioona sijoitettuna Valkeasaareen. Sen asemat olivat maasto-olosuhteista johtuen heikosti varustetut koska korsuja oli ollut mahdotonta rakentaa syvemmälle pohjaveden vuoksi ja niiden päälle rakennetut vahvistukset ampui vihollinen suorasuuntaustykeillä hajalle. Kun neuvostoliittolaiset aloittivat niiden järjestelmällisen tuhoamisen tykistöllään se aiheutti järkytyksen divisioonassa. Se joutui välittömästi sitomaan reservinsäkin taisteluun.


title: 10. divisioona (jatkosota)

text: Suurimman ryöpytyksen sai kohdata everstiluutnantti Viljasen komentama jalkaväkirykmentti 1. Aseet ja miehet hautautuivat alueella pölyävään hiekkaan. Vielä saman päivän iltanakaan ei suomalaisten puolella ymmärretty suurhyökkäyksen alkaneen vaikka divisioonalla ei enää ollut reservejäänkään. Vaikka läpimurto oli vain ajan kysymys, mitään ilmoitusta päämajaan ei lähetetty. Iltapäivällä divisioonan komentaja kenraalimajuri Johannes Sihvo ei suostunut takamaaston suluttamiseen sillä se olisi vaikuttanut siltä että suomalaiset aikoisivat vetäytyä. Illalla Sihvo jopa kieltäytyi ottamasta edes yhteyttä IV armeijakunnan komentajaan Taavetti Laatikaiseen, vedoten myöhäiseen kellonaikaan. Armeijakunnassa ei oltu tietoisia tilanteen vakavuudesta sillä vankikuulustelua suorittamassa ollut kapteeni oli nähnyt upseerien pelaavan tennistä komentopaikalla.


title: 10. divisioona (jatkosota)

text: Puna-armeijan johto oli varannut pääaseman läpimurtoon 21,7 km:n kaistalle, joka siis oli pääosin 10. divisioonan alueella, yhteensä 9 jalkaväkidivisioonaa, kolme panssari- tai rynnäkkötykkirykmenttiä ja runsaasti tykistöä. 10. divisioonaa vastassa oli kaksi armeijakuntaa ja naapurina olleen 2. D:n etelälohkolla Neuvostoliiton 23. armeijaan kuulunut armeijakunta. Neuvostojoukkojen ylivoima oli kertakaikkisen murskaava.


title: 10. divisioona (jatkosota)

text: Seuraavana aamuna kello 5 aloitti neuvostoliiton joukot oloissamme ennenäkemättömän 135 minuuttia kestäneen tulivalmistelun johon otti osaa 3 000 tykkiä ja kranaatinheitintä. 10. D:n asemat murskaantuivat olemattomiin. Tilanne oli niin paha että suomalaisten joukot joutuivat vetäytymään Vammelsuu-Taipale-linjalle. Koska suuri osa vetotraktoreista ja hevosista oli muualla maatalous- tai linnoitustöissä menetettiin tässä yhteydessä vetokaluston puuttuessa 68 kenttätykkiä ja kymmenittäin uusia panssaritorjuntatykkejä.


title: 10. divisioona (jatkosota)

text: Yhtymien Päämajalle tekemien määräaikaisilmoitusten mukaan 10. divisioonan kokonaistappiot olivat kaatuneina, haavoittuneina ja kadonneina yhteensä 8 598 miestä.


title: Hokot

text: Hokot eli aiemmalta nimeltään hokkokanat ("Cracidae") on kanalintujen heimo. Sen jäseniä elää Keski- ja Etelä-Amerikassa. Yhden lajin levinneisyysalue ulottuu myös Yhdysvaltojen puolelle, ja kaksi lajia elää Trinidadissa ja Tobagossa.


title: Hokot

text: Hokot ovat suuria, kalkkunaa muistuttavia lintuja. Ne syövät ennen kaikkea hedelmiä. Muuhun kasvisruokaan kuuluvat siemenet, lehdet ja kukat. Eläinravinnosta niille maistuvat selkärangattomat kuten hyönteiset ja madot. Myös pieniä selkärankaisia, kuten sammakoita, sekä lintujen munia. Pesä tehdään puuhun, vain naaras hautoo.


title: Hokot

text: Esimerkiksi suosittu riistalintu aarnihokko kuuluu hokkoihin.


title: Analyyttinen funktio

text: Analyyttinen funktio on funktio, joka voidaan paikallisesti esittää suppenevana potenssisarjana. On olemassa reaalisia analyyttisiä funktioita ja kompleksisia analyyttisiä funktioita.


title: Analyyttinen funktio

text: Toinen tapa määritellä analyyttinen funktio on todeta, että funktio on analyyttinen, jos se on differentioituva jokaisessa joukon formula_1 pisteessä.


title: Analyyttinen funktio

text: Muodollisesti funktio formula_2 on "reaalinen analyyttinen funktio" reaaliakselin avoimessa joukossa formula_3, jos missä tahansa joukon formula_3 pisteessä formula_5 voidaan kirjoittaa


Analyyttinen funktio


title: Analyyttinen funktio

text: missä kertoimet formula_7 ovat reaalilukuja ja sarja suppenee kohti funktiota formula_8, kun formula_5 on valittu pisteen formula_10 ympäristöstä.


title: Analyyttinen funktio

text: Analyyttinen funktio voidaan määritellä myös toisella tavalla. Analyyttinen funktio on äärettömästi derivoituva funktio, jonka määrittelyalueen missä tahansa pisteessä formula_10 kehitetty Taylorin sarja


title: Analyyttinen funktio

text: suppenee kohti funktiota formula_13, kun formula_5 on valittu pisteen formula_10 ympäristöstä (keskineliömielessä).


title: Analyyttinen funktio

text: Kaikkien reaalisten analyyttisten funktioiden joukkoa annetussa määrittelyjoukossa formula_3 merkitään usein kirjoittamalla formula_17. Jossakin reaaliakselin osajoukossa määritelty funktio formula_2 on reaalinen analyyttinen funktio pisteessä formula_5, jos on olemassa kyseisen pisteen ympäristö formula_3, jossa funktio formula_2 on reaalianalyyttinen.


title: Analyyttinen funktio

text: Kompleksilukujen joukossa tai jossakin sen joukossa määritelty funktio on analyyttinen kompleksitason alueessa A, jos sillä on derivaatta tässä alueessa. Funktio on analyyttinen pisteessä z, jos sillä on derivaatta jossakin tämän pisteen ympäristössä. Analyyttisia kompleksifunktioita tutkii funktioteoria.


title: Analyyttinen funktio

text: Voidaan osoittaa, että jos funktio on analyyttinen jollakin alueella, sillä on kaikkien korkeampienkin kertalukujen derivaatat ja se voidaan esittää Taylorin sarjana


title: Analyyttinen funktio

text: Analyyttisen funktion derivaatta ja kaikki korkeampien kertalukujen derivaatat ovat myös analyyttisia funktioita.


title: Analyyttinen funktio

text: Jos analyyttisen funktion derivaatta jossakin pisteessä ei ole nolla, funktio on samalla konformikuvaus jostakin tämän pisteen ympäristöstä johonkin kompleksitason alueeseen.


title: Analyyttinen funktio

text: Analyyttisen funktion reaali- ja imaginaariosa ovat jollakin tasoalueella määriteltyjä harmonisia funktioita.


title: Analyyttinen funktio

text: Useimmat erikoisfunktiot ovat analyyttisiä ainakin jossakin kompleksitason osassa. Tyypillisiä esimerkkejä analyyttisista funktioista ovat seuraavat.


title: Analyyttinen funktio

text: Tyypillisiä esimerkkejä funktioista, jotka eivät ole analyyttisiä ovat puolestaan seuraavat.


title: Messi

text: Messi on laivan henkilökunnalle tarkoitettu ruokailutila. Messi on myös laivaväen yhteinen kokoontumistila ja vapaa-ajan viettopaikka.


title: Messi

text: Varustuksena messissä ovat yleensä ruokapöydät, sohva ja nojatuoleja, usein myös lehtiä ja kirjoja sekä televisio ja radio. Messin ilmoitustaululla ilmoitetaan koko laivaväkeä koskevia asioita.


title: Laajennettu reaalilukujoukko

text: Laajennettu reaalilukujoukko on lukujoukko, joka saadaan lisäämällä reaalilukujoukkoon formula_1 kaksi uutta elementtiä: positiivinen äärettömyys +∞ eli ∞ ja negatiivinen äärettömyys −∞. Laajennettua reaalilukujoukkoa voidaan merkitä symbolilla formula_2 tai välinä [−∞, +∞]. Laajennetun reaalilukujoukon geometrinen vastine on "laajennettu lukusuora", jossa ajatellaan tavallisen lukusuoran kumpaankin päähän lisätyksi yksi äärettömän kaukainen piste.


title: Laajennettu reaalilukujoukko

text: Laajennettu reaalilukujoukko on tarpeellinen erityisesti raja-arvotarkasteluissa ja mittateorian sovelluksissa.


title: Laajennettu reaalilukujoukko

text: Tavalliset reaalilukujen laskutoimitukset voidaan osittain ottaa käyttöön myös laajennetussa reaalilukujoukossa.


title: Laajennettu reaalilukujoukko

text: Näissä määrittelyissä "a" + ∞ on sekä "a" + (+∞) että "a" − (−∞), ja vastaavasti "a" − ∞ on sekä "a" − (+∞) että "a" + (−∞).


title: Laajennettu reaalilukujoukko

text: Sen sijaan ∞−∞, ±∞ ÷ ±∞, (±∞), 0, 1 ja (−∞) ei tavallisesti ole määritelty. Raja-arvolaskennassa määrittämätön 0 * ±∞ taas määritetään todennäköisyyslaskennassa ja mittateoriassa tavallisesti nollaksi.


title: Želju Želev

text: Želju Mitev Želev (, 3. maaliskuuta 1935 – 30. tammikuuta 2015) oli bulgarialainen poliitikko ja entinen toisinajattelija, joka oli Bulgarian presidentti 1990–1997.


title: Želju Želev

text: Želev oli kotoisin Veselinovon kylästä. Hän opiskeli Sofian Pyhän Kliment Ohridskin yliopistossa filosofiaa ja valmistui 1958 ja väitteli tohtoriksi 1974. Hänet erotettiin Bulgarian kommunistisesta puolueesta 1965, määrättiin kotiarestiin Sofiaan ja hän oli kuusi vuotta työttömänä.


title: Želju Želev

text: Vuonna 1988 hän perusti Rusen komitean ja seuraavana vuonna oli perustamassa klubia glasnostin ja perestroikan puolesta, mistä hän päätyi Demokraattisten voimien liiton johtoon. Hänet valittiin kansanedustajaksi 7. suureen kansalliseen neuvostoon ja presidentiksi 1. elokuuta 1990. Tammikuusta 1992 hänestä tuli ensimmäinen demokraattisesti valittu Bulgarian presidentti.


title: Želju Želev

text: Vuoden 1996 vaaleissa hän hävisi Petăr Stojanoville. Hän osallistui edelleen politiikkaan, vaikkakin vähemmän aktiivisesti. Hänet nimitettiin liberaalidemokraattisen liiton ja Liberal Internationalin kunniapuheenjohtajaksi kautensa jälkeen 1997 ja hän johti omaa säätiötään. Hän oli perustamassa Balkanin poliittista klubia, joka on entisten poliittisten johtajien kerho.


title: Želju Želev

text: Želev julkaisi lukuisia teoksia, joista merkittävin on vuoden 1982 kiistelty Fašizmăt ().


title: Naruskajoki

text:
Naruskajoki sijaitsee Suomessa Sallan pohjoisosassa. Joki saa alkunsa Naruskajärvestä ja laskee 47 km myöhemmin Tenniöjokeen, joka on Kemijoen sivujoki. Putouskorkeutta Naruskajoella on noin 80 metriä. Naruskajoen valuma-alue on 740 neliökilometriä. Keskivirtaama jokisuussa on 10 kuutiometriä sekunnissa.
Naruskajärveen laskeva latvajoki on Ylä-Naruskajoki. Naruskajoen suurimpia sivujokia ovat Sorsajoki, Suoltijoet ja Sätsijoki. Naruskajoen koskia ovat mm. Siekaköngäs, Iso-Kuutsiköngäs, Porttikoski, Pystökoski ja Rovakaltionkoski.


title: Petăr Stojanov

text: Petăr Stefanov Stojanov (, s. 25. toukokuuta 1952) oli Bulgarian presidentti 1997–2002. Hän voitti vaalit 1996 demokraattisten voimien liiton (Съюз на демократичните сили; SDS) ehdokkaana.


title: Petăr Stojanov

text: Stojanov valmistui 1976 Sv. Kliment Ohridskin yliopistosta Sofiasta oikeustieteen opintojen jälkeen ja toimi lakimiehenä vuoteen 1990. Tuolloin hänestä tuli Bulgarian toiseksi suurimman kaupungin Plovdivin SDS:n johtaja. Vuonna 1992 hänet valittiin varaoikeusministeriksi ensimmäisessä ei-kommunistisessa hallituksessa sitten vuoden 1944.


title: Petăr Stojanov

text: Stojanov voitti presidentinvaalit 1996 ja astui virkaansa 1997. Tuon vuonna maassa oli mielenosoituksia talouskriisin vuoksi ja oppositio boikotoi toukokuun 1997 parlamenttivaaleja, jotka SDS voitti. Voiton jälkeen Stojanov nimitti pääministeriksi oman puolueensa Ivan Kostovin. Heinäkuun 2001 vaaleissa voitti entisen kuningas Simeon Sakskoburggotskin puolue ja hänestä tuli puolestaan pääministeri. Luvatun sadan päivän pikakuurin epäonnistuttua häntäkin vastaan osoitettiin mieltä.


title: Petăr Stojanov

text: Vuoden 2001 presidentinvaaleissa äänestysprosentti oli ennätyksellisen matala. Ensimmäisellä kierroksella Stojanov jäi toiseksi sosialistien Georgi Părvanoville ja hävisi toisella kierroksella 53,3 % – 46,7 %. Stojanov palasi politiikkaan 2005 ja valittiin parlamenttiin. Puolueen huonosta vaalituloksesta hän syytti sen johtajaa Nadežda Mihailovaa. Stojanov valittiin puolestaan SDS:n johtoon lokakuussa 2005. Hän erosi toukokuun 2007 eurovaalien huonon tuloksen jälkeen.


title: Oliivinvihreä

text: Oliivinvihreät ovat tummia, kellertävän vihreitä värejä, jotka ovat nimensä mukaan tyypillisiä vihreille oliiveille. Väri voidaan tehdä keinotekoisesti, kun keltaista maaliainetta tummennetaan mustalla tai tietokoneen kuvapinnalla olevaa keltaista (R+G) väripintaa tummennetaan eli sen valoarvoja pienennetään kuten oheisen väripinnan värikoordinaatit osoittavat. Oliivinvihreät värit ovat näin ollen lähtökotaisesti keltaisten värien tummia, alikylläisiä muotoja, jotka saavat vihreän ulkonäkönsä näköaistimuksena, kun värin ympärillä on riittävästi valoisuutta.


title: Oliivinvihreä

text: Tässä erään oliivinvihreän väripinnan (oheinen väriruutu) värikoordinaatteja (skaalalla 0-255):


title: ENC

text:
ENC () on kansallisen merikarttalaitoksen julkaisema virallinen vektorimuotoinen elektroninen merikartta, joka noudattaa kansainvälistä IHO S-57 -standardia ja jolle on järjestetty päivityspalvelu.
Sitä käytetään laivojen ECDIS-laitteissa täydentämään ja jopa korvaamaan paperista merikarttaa.


title: ENC

text: Viralliseksi ENC-kartan tekee sen julkaisija, luotettava jakelu ja päivityspalvelu. ENC-karttoja voivat julkaista vain kansalliset merikarttalaitokset tai niiden hyväksymät tuottajat. Luotettava jakelu tarkoittaa ENC-aineiston toimittamista laivojen ECDIS-laitteisiin suojattuna IHO S-63 -standardin mukaisesti. Näin aluksilla voidaan varmistua kartta-aineiston alkuperäisyydestä.


title: ENC

text: Suomen merialueilta kartat tuottaa Liikennevirasto. Niiden jakelupalvelusta huolehtii useiden eurooppalaisten merikarttalaitosten yhdessä ylläpitämä PRIMAR -nimellä toimiva jakelukeskus Norjassa.


title: ENC

text: Vain virallinen digitaalinen merikartta-aineisto on ENC:tä. Muita sähköisessä muodossa olevia karttoja kutsutaan digitaalisiksi merikartoiksi.


title: Frank Sjöman

text: Frank Sjöman on suomalais-ruotsalainen urheilutoimittaja ja -selostaja. Työskennellessään Yleisradion ruotsinkielisessä toimituksessa hän oli aloittamassa "Sportmagasinet"-nimistä urheilun ajankohtaisohjelmaa, jonka ensimmäinen lähetys esitettiin tammikuussa 1985. Muun muassa jalkapalloa selostanut Sjöman on toiminut selostajana Yleisradion lisäksi myös Viasatilla.


title: Frank Sjöman

text: Sjöman syntyi Suomessa, mutta hänen perheensä muutti Ruotsiin hänen ollessa neljävuotias.


title: Decipher

text: Decipher on sinfonisen metalliyhtyeen After Foreverin toinen täyspitkä albumi, joka ilmestyi 2001.


title: Kultainen maali

text: Kultainen maali () on tapa ratkaista jalkapallo-ottelu 90 minuutin varsinaista peliaikaa seuranneella 30-minuuttisella jatkoajalla. Se ei enää ole käytössä Kansainvälisen jalkapalloliiton (FIFA) alaisissa peleissä. Kultainen maali tarkoitti sitä, että ensimmäinen jatkoajalla tehty maali ratkaisi ottelun välittömästi maalin tehneen joukkueen eduksi. Jääkiekossa vastaava ratkaisutapa on aina käytössä, siitä käytetään nimitystä "äkkikuolema".


title: Kultainen maali

text: Kultaista maalia käytettiin vuodesta 1993 alkaen, arvokisoissa ensimmäistä kertaa vuoden Englannin EM-kisoissa 1996, joissa mestaruus ratkesi kultaisella maalilla Saksan hyväksi. Säännön tarkoituksena oli vähentää jatkoaikaa seuranneiden kritisoitujen rangaistuspotkukilpailujen määrää. Kultainen maali sai kuitenkin pian kritiikkiä siitä, että se kannusti puolustusvoittoiseen pelitapaan jatkoajalla. Vuonna 2002 UEFA lanseerasi vaihtoehtoisen "hopeisen maalin", joka tarkoitti sitä, että mikäli toinen joukkue oli jatkoajan ensimmäisen 15-minuuttisen puoliajan jälkeen johdossa, ei toista puoliaikaa pelattu, vaan johdossa ollut joukkue oli voittaja. Jatkoaikaa käyttäneet turnaukset ja kilpailut saivat itse valita kultaisen ja hopeisen maalin väliltä. Merkittävimmät hopeisella maalilla ratkaistu pelit olivat vuoden 2003 UEFA Cupin loppuottelu, jossa FC Porto voitti Celticin, sekä vuoden Vuoden 2004 EM-kisojen välierä, jossa Kreikka kaatoi hopeisella maalilla Tšekin, mikä oli viimeinen kerta kun hopeista maalia käytettiin.


title: Kultainen maali

text: Helmikuussa 2004 FIFA päätti, että se kultainen maali ei ole käytössä vuoden 2004 EM-kisoissa ja hopeisesta maalista luovutaan kaikissa sarjoissa kyseisten kisojen jälkeen..


title: Elsa Enäjärvi-Haavio

text: Elsa Enäjärvi-Haavio (o.s. Enäjärvi, vuoteen 1922 Eklund; 14. lokakuuta 1901 Vihti – 24. tammikuuta 1951 Helsinki) oli suomalainen tieteilijä ja yhteiskunnallinen vaikuttaja.


title: Elsa Enäjärvi-Haavio

text: Enäjärvi-Haavio oli ensimmäinen suomalaisen ja vertailevan kansanrunoudentutkimuksen alalta tohtoriksi väitellyt nainen (1932) ja alan ensimmäinen naisdosentti (1947). Hän oli monipuolinen ja aktiivinen vaikuttaja, joka osallistui eri kansalaisjärjestöjen toimintaan, politiikkaan, toimi tietokirjailijana ja lehtinaisena sekä oli naistutkimuksen uranuurtaja Suomessa.


title: Elsa Enäjärvi-Haavio

text: Enäjärvi-Haavio oli vuodesta 1929 naimisissa professori, kirjailija Martti Haavion kanssa. Elina Haavio-Mannila ja Katarina Eskola ovat heidän tyttäriään. Enäjärvi-Haavion veli oli oikeuskansleri Jaakko Enäjärvi.


title: Senegambian kivikehät

text: Senegambian kivikehät on UNESCO:n maailmanperintökohde Gambiassa ja Senegalissa. Kivikehiä on noin 15 000 neliökilometrin alueella. Monumentit ovat keskittyneet neljään ryhmään: Wassu ja Kerr Batch ovat Gambiassa sekä Sine Ngayène ja Wanar Senegalissa.


title: Senegambian kivikehät

text: Kivet pystytettiin 700-luvulla varhaisempien hautojen päälle. Kussakin kehässä on 10–24 kiveä, jotka ovat korkeudeltaan 1–2,5 metriä. Suurimmat ovat painoltaan jopa kymmenen tonnia. Kivikehiä on kaikkiaan noin tuhat. Suurimmassa keskittymässä on yhteensä tuhat kiveä 52 kehässä.


title: Senegambian kivikehät

text: Myös Guineasta on löydetty samantapaisia kehiä.


title: The World (saaristo)

text: The World on keinotekoinen saaristo noin neljän kilometrin päässä Arabiemiirikuntien Dubain emiraatin (tarkemmin Jumeirahin kaupunginosan) rannikosta lähellä Jumeirahin palmusaarta, Burj Al Arabin ja Port Rashid of Dubain välissä. Saaret rakentaa Nakheel-konserniin kuuluva Nakheel Properties, joka rakentaa myös Palmusaaria. Joskus The Worldia kutsutaan myös nimellä Globe Islands.


title: The World (saaristo)

text: Saaristo koostuu noin kolmestasadasta keinotekoisesta saaresta, jotka on rakennettu Maan mantereita muistuttavaan muodostelmaan. Saarten koko vaihtelee noin 14 000 ja 42 000 neliömetrin välillä ja saarten välimatka toisiinsa on 50–100 metriä. Saariston pituus on noin 9 kilometriä ja leveys 6 kilometriä. The Worldiä suojaa pituussuunnassa avomerta vasten rakennettu aallonmurtaja.


title: The World (saaristo)

text: Suurin osa vielä keskeneräisen The Worldin saarista on tarkoitettu yksityiskäyttöön. Saarille rakennetaan pääasiassa yksityisasuntoja ja lomakeskuksia. Kulku saarille tapahtuu ainoastaan vesiteitse tai helikopterilla. Yksittäisen saaren halvin hinta on 6,85 miljoonaa Yhdysvaltain dollaria ja keskihinta noin 25 miljoonaa dollaria. Koko projektin kustannusarvio on noin 1,9 miljardia dollaria.


title: The World (saaristo)

text: The World -projekti alkoi 2003 ja sen oli määrä valmistua vuonna ￼￼2008￼￼, jolloin rakentaminen kuitenkin pysähtyi. Rakentaminen alkoi uudelleen 2015.


title: Kampin autopommi

text: Kampin autopommi oli Pohjoisella Rautatiekadulla, Helsingin Kampissa 16. heinäkuuta 2002 noin kello 6.50 aamulla räjäytetty autopommi. Kyseessä oli Suomen oloissa varsin harvinainen palkkamurha. Pommi räjähti liikennevaloissa lähellä Pohjoisen Rautatiekadun ja Runeberginkadun risteystä.


title: Kampin autopommi

text: Pommi-iskussa sai välittömästi surmansa 32-vuotias mies, jonka kuljettamaan Opel Kadettiin miltei neljä kiloa painanut dynamiittipommi oli asennettu. Teon toteutti 29-vuotias William Leonard Engström, jolle oli luvattu siitä 17 000 euron palkkio. Hän sai ennakkomaksuna noin 1 600 euroa. Palkkamurhan tilasi 32-vuotias Tommi Peter Sandroos, joka oli yrittänyt itse ampua uhrin pistoolilla kuoliaaksi Helsingin Ruskeasuolla 1. joulukuuta 2001. Uhriin osui tällöin neljä luotia, mutta hän selvisi. Engström ei ollut Sandroosille entuudestaan tuttu. Oikeus katsoi myöhemmin, että Sandroosin tuntema 28-vuotias Otto Tuomas Pankakoski oli taivuttanut Engströmin rikokseen. Engström ajoi uhrin takana ja laukaisi pommin leikkikalun kauko-ohjaimella. Hän ajoi hyvin lähellä uhriaan, törmäsi räjähdyksen sattuessa liikennemerkkiin ja loukkaantui lievästi itsekin. Murhattu oli Sandroosin naisystävän entinen avomies.


title: Kampin autopommi

text: Murhan varsinainen toteuttaja William Engström tuomittiin vuonna 2004 elinkautiseen vankeusrangaistukseen murhasta ja törkeästä tuhotyöstä. Hän myönsi oikeudessa syyllisyytensä tappoon. Koska rikokseen yllyttämisestä tuomitaan samalla tavoin kuin itse rikoksesta, myös Tommi Sandroos ja Otto Pankakoski saivat elinkautisen. Sandroos todettiin lisäksi syylliseksi joulukuun 2001 ampumistapaukseen liittyneisiin murhan yritykseen ja ampuma-aserikokseen. Pankakoski tuomittiin murhaan yllyttämisen lisäksi ampuma-aserikoksesta. Kaikki tuomitut lähetettiin mielentilatutkimukseen, jossa heidän todettiin toimineen täydessä ymmärryksessä. Miehet saivat maksettavakseen myös erinäisiä korvauksia muiden muassa uhrin tyttärelle, veljelle ja vanhemmille. Uhrin nelivuotias tytär sai 14 000 euroa henkisestä kärsimyksestä ja noin 120 euroa kuukaudessa täysi-ikäisyyteen saakka.


title: Kampin autopommi

text: Myös uhrin kolmekymppistä entistä avovaimoa epäiltiin Sandroosin kertoman perusteella murhaan yllyttämisestä, mutta hänet vapautettiin syytteistä oikeuden pidettyä Sandroosin kertomusta epäuskottavana.


title: Kampin autopommi

text: Kampin autopommi vaaransi useiden ihmisten hengen ja terveyden, ja sen vaikutusalueella oli yli kuusikymmentä henkilöä. Pommi räjähti lähellä hotelli Helkaa, jonka ikkunoita rikkoutui aina kolmannessa kerroksessa asti. Valtionsyyttäjä Jukka Rappe piti tapausta ainoana laatuaan Suomen rikoshistoriassa. Presidentti Tarja Halonen luonnehti pommi-iskua "ikäväksi yksittäistapaukseksi" eikä uskonut sen antavan aihetta huolestumiseen yleisestä turvallisuudesta.


title: Kampin autopommi

text: Kampin autopommitapaus sai huomiota myös ulkomaisissa medioissa. Vaikka poliisi kiisti kaikki epäilyt kansainvälisestä terrorismista alkuunsa, mm. Reuters uutisoi iskun sattuneen parinsadan metrin päässä Helsingin juutalaisesta synagogasta.


title: Kampin autopommi

text: Helsingin hovioikeus hyväksyi murhan tilanneen miehen ehdonalaisanomuksen kesäkuussa 2014. Vapautuspäiväksi määrättiin 15. lokakuuta 2015.


title: Kampin autopommi

text: Joulukuussa 2014 Helsingin hovioikeus päätti vapauttaa ehdonalaiseen murhan välikätenä toimineen miehen. Hänen vapautensa alkoi kesäkuussa 2015.


title: Kampin autopommi

text: Autopommin räjäyttäjän ehdonalaisanomus hyväksyttiin Helsingin hovioikeudessa helmikuussa 2015. Hänen vapautensa alkoi 1. maaliskuuta 2016.


title: Myötäjäiset

text: Myötäjäiset ovat morsiamen perheen sulhasen perheelle antama lahja (useimmiten rahaa), jonka he antavat eräänlaisena häälahjana perheelle.


title: Myötäjäiset

text: Esiteollisessa Suomessa tyypillisimmin myötäjäisinä on annettu lehmä. Myötäjäisten katsottiin olevan ennakkoperintöä, jolloin naispuolisten perijöiden perintö-oikeus on tullut katetuksi myötäjäisillä.


title: Myötäjäiset

text: Vielä 1950-luvun Suomessa tyypillisiä myötäjäisiä olivat liinavaatteet eli "kapiot". Morsiamen piti ommella itselleen kapioita, jotka laitettiin erityiseen kapioarkkuun. Aiemmin, kun kankaatkin kudottiin kotona käsin, kapioiden valmistus aloitettiin jo tyttöjen lapsuudessa. Myöhemmin morsian valmisti kapionsa yleensä kihlausaikanaan, usein äitinsä avustuksella. Kapioiden laatu kertoi morsiamen käsityötaidosta. Kapioihin kuuluivat vuodeliinat (lakanat ja tyynynliinat), lautasliinat laukkuineen, tarvittavat pyyhkeet sekä kylpemiseen että keittiökäyttöön ja muut keittiötekstiilit, kuten pannulaput ja leipomaliinat. Arvostetuin materiaali oli pellava, jota kasvatettiin yleisesti Suomenkin maaseudulla ainakin toiseen maailmansotaan asti. Kaikki tekstiilit pyrittiin nimikoimaan morsiamen tulevilla nimikirjaimilla.


title: Myötäjäiset

text: Myötäjäiset ovat yhä merkittävässä roolissa monissa maissa, esimerkiksi Intiassa. Liian pienet myötäjäiset voivat johtaa avioliiton purkamiseen. Myötäjäisten suuruudesta miniä voi kuulla pitkäänkin. Nykyaikana myötäjäisinä on rahan lisäksi kodinkoneet, autot ja muu arvotavara.


title: Myötäjäiset

text: Myötäjäisistä säädettiin vuoden 1734 lain naimakaaren 16. luvussa, ja laki koski sellaisia avioliittoja, jotka oli solmittu ennen 1. tammikuuta 1930, jolloin vuoden 1929 avioliittolaki tuli voimaan. Myötäjäisiksi sanottiin laissa sitä omaisuutta, joka annettiin lapsille taikka muille perillisille etenevässä polvessa heidän mennessään avioliittoon taikka erotessaan vanhempiensa kodista, nautittavaksi antajan elinaikana, mutta palautettavaksi antajan pesään tämän kuoltua. Myötäjäisten vastaanottajan tuli olla antajan perillinen, mutta vanhemmilla ei kuitenkaan ollut mitään pakkoa antaa myötäjäisiä, vaan asia riippui kokonaan heidän omasta harkinnastaan.


title: Myötäjäiset

text: Omaisuuden myötäjäisiksi luovuttamisen ehtona oli se, että se oli antajan kuoleman jälkeen palautettava antajan pesään tämän perillisten kesken jaettavaksi. Myötäjäiset eivät siis olleet saajalleen mikään lahja, vaan ainoastaan ikään kuin ennakolta saatu perintöosuus.


title: Legendary Tales

text: Legendary Tales on heavy metal -yhtye Rhapsodyn debyyttialbumi, joka ilmestyi vuonna 1997. Ainoastaan Land of Immortals on pysynyt albumin kappaleista yhtyeen konserttien vakiokappaleena.


title: Legendary Tales

text: Aiemmin demoilla on julkaistu kappaleet 2, 3, 7 ja 9, tosin Rage of the Winter nimellä Invernal Fury, ja Lord of the Thunder nimellä Alive and Proud.


title: Mathis der Maler

text: Mathis der Maler ("Maalari Mathis") on Paul Hindemithin vuosina 1934–1935 säveltämä ooppera. Hindemith on laatinut oopperan libreton itse. Oopperan kantaesitys oli 28. toukokuuta 1938 Zürichissä.


title: Mathis der Maler

text: Oopperan päähenkilö on taidemaalari Mathis, jolla on vastine tosielämässä: saksalainen taidemaalari Matthias Grünewald (1460–1528), alkuperäiseltä nimeltään Mathis Nithart. Aiheen valinta kuvastaa Hindemithin kiinnostusta uskonpuhdistuksen aikaan. Libretto sijoittuu Saksan talonpoikaissodan aikaan (1524–1525) ja se käsittelee taiteilijan ilmaisunvapautta tukahduttavassa yhteiskunnallisessa ilmapiirissä. Oopperan aiheella voidaan nähdä olevan yhteys Hindemith omaan elämään: on luultavaa, että natsien valtaannousu Saksassa sai Hindemithin pohtimaan taiteilijan asemaa yhteiskunnassa.


title: Mathis der Maler

text: Hindemith on tehnyt oopperassa käytetystä sävelmateriaalista myös "Mathis der Maler -sinfonian" (1933), joka on eräs Hindemithin suosituimmista teoksista.


title: Patna

text: Paṭnā (hindi: पटना) on Biharin osavaltion pääkaupunki Intiassa ja yksi vanhimmista yhtäjaksoisesti asutetuista paikoista maailmassa. Megasthenes (350 eaa. – 290 eaa.) mainitsi kirjassaan "Indica", että kaupunki nimeltä Palibothra (Pataliputra, nykyinen Patna) sijaitsi Ganges- ja Arennovoasjokien yhtymäkohdassa (Sonabhadra–Hiranyawah) ja oli 9 mailia pitkä sekä 1,75 mailia leveä.


title: Patna

text: Patnassa oli 2 046 652 asukasta vuonna 2011. Kaupungissa sijaitsee Lok Nayak Jayaprakashin lentoasema.


title: Liet-Lávlut

text: Liet-Lávlut on vähemmistökielten laulufestivaali, joka järjestettiin ensimmäisen kerran vuonna 2002 Friisinmaalla. Lokakuussa 2006 kilpailut järjestettiin ensimmäistä kertaa Pohjoismaissa, Östersundissa. Liet-Lávlutin päätavoitteena on lisätä kiinnostusta vähemmistökieliin Euroopassa, varsinkin nuoremman väestön osalta.


title: Liet-Lávlut

text: Sen johdosta, että saamelaiset olivat voittaneet kolmesta aiemmasta kilpailusta kaksi, pidettiin kilpailut saamelaisalueella, Ruotsin Östersundissa. Alkukarsintoihin osallistui 60 kilpailijaa, jotka esittivät musiikkia kaikkiaan 25 vähemmistökielellä. Loppukilpailuun valittiin 11 kappaletta, jotka edustivat yhtä monta kieltä. Voittajan valitsi kilpailun jury, mutta yleisö pystyi äänestämään omaa suosikkiaan itse paikalla, Internetissä sekä tekstiviestein. Kilpailun voitti ruotsinsaamelaisen "Johan Kitin" ja norjansaamelaisen "Ellen Sara Bæhrin" duo kappaleellaan ”"Luđiin muitalan"” (Joiulla minä kerron). Eniten ääniä yleisöltä sai kappaleellaan ”"Soleu Roge"” oksitaaniksi laulanut Liza Pannetier.Kilpailua tukivat mm. Östersundin kunta, Ruotsin valtion kulttuurineuvosto, Norrbottenin maakäräjät, Pohjoiskalotin neuvosto, Saamelaiskäräjien kulttuurineuvosto, Norjan suurlähetystö, Province of Fryslân, Bòrd na Gàidhlig ja Comunn na Gàidhlig.


Perussuomalaisten Keski-Pohjanmaan piiri on yksi Perussuomalaisten piirijärjestöistä. Sen piiritoimisto sijaitsee Kokkolassa. Vetelissä ja Kaustisella kunnanvaltuustoissa perussuomalaisilla on vahva edustus, yhdet Suomen vahvimmista kunnanvaltuustoissa.


title: Jefferson Farfán

text: Jefferson Farfán (Jefferson Agustin Farfán Guadalupe) (s. 26. lokakuuta 1984, Lima, Peru) on perulainen jalkapalloilija, pelipaikaltaan hyökkääjä.


title: Jefferson Farfán

text: Farfán edustaa Venäjän pääsarjassa pelaavaa Lokomotiv Moskovaa. Aiemmin hän edusti kotimaassaan Alianza Limaa, Hollannin pääsarjassa PSV Eindhovenia, Saksan pääsarjassa Schalkea ja Arabiemiirikuntien pääsarjan Al Jaziraa. Farfán lukeutuu Perun maajoukkueen avainpelaajiin.


title: Käymälä

text: Käymälä on paikka, huonetila tai rakennus, jossa tehdään tarpeet.


title: Julkkisehdokas

text: Julkkisehdokkaalla tarkoitetaan vaaleissa ehdokkaana olevaa julkisuuden henkilöä, jolla ei ole entuudestaan kokemusta politiikasta. Suomessa, jossa vaalit käydään henkilö- ja listavaalin yhdistelmänä, puolueet pyrkivät usein houkuttelemaan ehdokaslistoilleen julkkisehdokkaita ääniharaviksi. Potentiaalisista julkkisehdokkaista voi syntyä kilpailua eri puolueiden kesken, jolloin näillä voi olla mahdollisuutta valita haluamansa puolue useista eri vaihtoehdoista.


title: Julkkisehdokas

text: Valituksi tultuaan moni julkkisehdokas pyrkii kehittämään poliittista profiiliaan asiasuuntaan, jolloin häntä aletaan pitää muiden poliitikkojen veroisena asianhoitajana. Joistakin julkkisehdokkaista tulee ammattipoliitikkoja, joiden alkuperäinen tausta painuu myöhemmin sivuun.


title: Rugby (täsmennyssivu)

text: Rugby voi tarkoittaa seuraavia asioita:Rugby-nimisiä paikkoja:


title: Rugby (täsmennyssivu)

text: Muita merkityksiä:


title: Raud-Ants

text: Raud-Ants on virolainen folk metal -yhtye. Vuonna 2002 perustettu yhtye yhdistelee virolaisia kansanlauluja metallimusiikkiin. Vuonna 2006 yhtye selvisi vähemmistökielten laulufestivaalilla Liet-Lavlutilla loppukilpailuun, jossa esitti vatjaksi kappaleen "Kui miä kazvolin kanainõ".


title: Pohjanmaan Sosialidemokraatit

text: Pohjanmaan Sosialidemokraatit on SDP:n piirijärjestö.


title: Pohjanmaan Kokoomus

text: Pohjanmaan Kokoomus on Vaasan vaalipiirin alueella toimiva Kansallisen Kokoomuksen piirijärjestö, joka asettaa 16 ehdokasta eduskuntavaaleihin.


title: Keisha Buchanan

text: Keisha Buchanan (s. 30. syyskuuta 1984 Lontoo) on brittiläisen Sugababes-trion entinen jäsen.


title: Keisha Buchanan

text: Keisha aloitti laulamisen nuorena. Hänestä tuli Mutya Buenan ystävä, ja myöhemmin he tapasivat juhlissa Siobhan Donaghyn, ja kolmikko perusti Sugababes-yhtyeen. Keisha oli vasta 16-vuotias, kun yhtye sai ensimmäisen menestyskappaleensa "Overloadin".


title: Keisha Buchanan

text: Siobhan lähti vuonna 2001 yhtyeen ensimmäisen albumin (One Touch) jälkeen, ja hänen tilalleen tuli Heidi Range. Mutya lähti vuonna 2005, ja hänen tilalleen tuli Amelle Berrabah.


title: Keisha Buchanan

text: Yhtye ilmoitti 21. syyskuuta 2009, että Buchanan jättää yhtyeen jatkaakseen sooloartistina Island Recorsilla.


title: Vasemmistoliiton Lapin piiri

text: Vasemmistoliiton Lapin piiri on yksi Vasemmistoliiton 15 piirijärjestöstä. Piiritoimisto sijaitsee Rovaniemellä. Järjestön puheenjohtaja on Pertti Keränen. Vasemmistoliiton listalta valittiin eduskuntavaaleissa 2011 yksi kansanedustaja.


title: Kénôse

text: Kénôse on ranskalaisen black metal -yhtyeen Deathspell Omegan EP. Se sisältää kolme kappaletta kokonaiskeston hipoessa 40 minuuttia. EP julkaistiin digipak-muodossa, jonka mukana tulee 40-sivuinen kirjanen, joka sisältää sekä sanoitukset että kuvataidetta.


title: Kénôse

text: Yhtyeelle tuttuun tyyliin myös "Kénôse" käsittelee teologisia aiheita. Musiikillisesti se vaihtelee välillä jopa doom metalin puolella, eikä aivan koneistamatonkaan teos ole (tosin edellä mainitut piirteet ovat erittäin harvinaisia). Kaikesta huolimatta "Kénôse" kuulostaa ainakin tuotannollisesti aikaisemmalta levyltä "Si Monumentum Requires, Circumspice".


title: Kénôse

text: Levy on saanut keskimäärin hyvän vastaanoton kaikkialla, ja esimerkiksi musiikkilehti "Revolver" arvosteli levyä sanomalla muun muassa sen olevan ”yksi voimakkaimmista, ideologisesti kiehtovimmista black metal -julkaisuista kautta aikojen”.


title: Tiennäyttäjät

text: Tiennäyttäjät I – III on Tammen vuosina 1967 ja 1968 julkaisema kolmiosainen teos, joka käsittelee Suomen työväenliikkeen keskeisiä henkilöitä N. R. af Ursinista Väinö Tanneriin. Kirjasarja korvasi tietolähteenä Työväen sivistysliiton 1940-luvulla julkaiseman Suomalaisia sosialisteja I-III teoksen. Tiennäyttäjät on toimittanut ja sen esipuheen on laatinut professori Hannu Soikkanen. Teoksessa on yhteensä 1341 sivua.


title: Tiennäyttäjät

text: Työväenliikkeen jakautuminen kahtia on vaikeuttanut lähtökohtia, mutta teos pyrkii huomioimaan molempien valtavertausten keskeiset henkilöt ja sen tavoitteena on esitellä heitä mahdollisimman puolueettomasti. Kirjan hyvin miesvoittoiseen luetteloon on mahtunut vain neljä naista.


title: Tiennäyttäjät

text: Teoksen artikkeleista ei toimittajan sanojen mukaan ole pyritty tekemään henkilön koko elämäkertaa, vaan siinä on ollut tarkoitus tarkastella henkilöä jonkin hänelle erityisen ja tyypillisen näkökulman kautta.


title: ATK-instituutti

text: ATK-instituutti oli suomalainen uraauurtava tietojenkäsittelyn oppilaitos. ATK-instituutin Kannatusyhdistys ry perustettiin 19. helmikuuta 1970 ylläpitämään ATK-instituutti -nimistä oppilaitosta. ATK-instituutti sai toimiluvan valtioneuvoston päätöksellä 10.6.1971. ATK-instituutin ensimmäisen rehtorina toimi 1970–1974 Miikka Jahnukainen ja toisena ja viimeisenä rehtorina 1974–1999 Lauri Fontell.


title: ATK-instituutti

text: ATK-instituutin ensimmäiset toimitilat olivat Vanhalla Polilla. Vuoden 1973 alussa tutkintokoulutus sai toimitilat Espoon Matinkylästä. Heinäkuussa 1978 ATK-instituutti muutti Helsingin Pasilaan omaan toimitaloon. Lisätiloja vuosina 1986–1991 oli Vantaan Koivukylässä. Pasilan toimitalon laajennus valmistui joulukuussa 1991.


title: ATK-instituutti

text: ATK-instituutti, Helsingin Sihteeriopisto ja Suomen Liikemiesten kauppapisto perustivat Helsingin liiketalouden ja hallinnon väliaikaisen ammattikorkeakoulun, joka sai toimiluvan 31. lokakuuta 1991. ATK-instituutin viimeiset päiväkoulutuksen datanomit valmistuivat 31. toukokuuta 1994. Datanomien aikuiskoulutus jatkui vielä kevääseen 2000 saakka. Helsingin liiketalouden ammattikorkeakoulu aloitti 1. elokuuta 1997 toiminnan vakinaisena ammattikorkeakouluna, jolloin lähes koko ATK-instituutin henkilöstö siirtyi uuden ammattikorkeakoulun palvelukseen.


title: ATK-instituutti

text: Ensimmäinen lukukauden mittainen ohjelmoijakurssi aloitettiin syksyllä 1970 ja vuotta myöhemmin elokuussa 1971 käynnistyi lukuvuoden mittainen alempi atk-tutkinto, myöhemmin atk-ohjelmoijatutkinto. Keväällä 1974 käynnistyi ylempi atk-tutkinto (myöhemmin atk-suunnittelijatutkinto) alemman tutkinnon jatkokoulutukseksi. 21. elokuuta 1978 käynnistyi ATK-instituutin kehittämä uusi 2,5-vuotinen datanomin tutkintokoulutus. ATK-instituutti oli mukana suunnittelemassa uutta opetussuunnitelmaa, jolla tämä koulutus vuonna 1985 laajeni valtakunnalliseksi.


title: ATK-instituutti

text: ATK-instituutista on valmistunut kaikkiaan 873 atk-ohjelmoijatutkinnon, 787 atk-suunnittelijatutkinnon ja 1835 datanomin tutkinnon suorittanutta.


title: Yhteisöpedagogi

text: Yhteisöpedagogi (AMK) on humanistisen alan ammattikorkeakoulututkinnon tutkintonimike. Yhteisöpedagogin tutkinto on laajuudeltaan 210 opintopistettä, ja sen voi suorittaa 3,5 vuodessa. Yhteisöpedagogiksi opiskellaan kansalaistoiminnan ja nuorisotyön koulutusohjelmassa. Tutkinto antaa laaja-alaiset valmiudet toimia koulutuksen ja ohjauksen tehtävissä yhteisöissä.


title: Yhteisöpedagogi

text: Yhteisöpedagogit tekevät nuorisotyötä, koulutus- ja ohjaustyötä, suunnittelevat, kehittävät ja edistävät aktiivista kansalaistoimintaa moninaisissa järjestöissä, työskentelevät lastensuojelulaitoksissa ja monenlaisissa lasten ja nuorten ohjaustehtävissä sekä aikuiskoulutuksen tehtävissä. Yhteisöpedagogi voi työskennellä asiantuntija- ja johtotehtävissä esimerkiksi kunnan nuorisotyön/vapaa-aikatoimen palveluksessa tai kansalaisjärjestössä, seurakunnissa tai perhekodeissa. Koulutus antaa myös valmiudet toimia itsenäisenä yrittäjänä. Lisäksi yhteisöpedagogit tekevät töitä erilaisten Euroopan sosiaalirahasto- ja muu rahoitteisten projektien parissa.


title: Yhteisöpedagogi

text: Yhteisöpedagogiksi voi opiskella esimerkiksi Humanistisessa ammattikorkeakoulussa viidellä paikkakunnalla (Nurmijärvellä, Äänekoskella, Joensuussa, Torniossa ja Turussa), Kaakkois-Suomen ammattikorkeakoulussa (Mikkelissä ja Kouvolassa) ja Centria ammattikorkeakoulussa (sisältää myös kirkon nuorisotyönohjaajan kelpoisuuden). Ruotsinkielistä koulutusta antaa Yrkeshögskolan Novian Turun yksikkö.


title: Yhteisöpedagogi

text: Vuodesta 2007 on ollut mahdollista jatkaa opintoja ylemmässä ammattikorkeakoulututkinnossa Humanistisessa ammattikorkeakoulussa Helsingissä ja vuodesta 2009 lukien myös Kaakkois-Suomen ammattikorkeakoulussa Mikkelissä. Järjestö- ja nuorisotyön koulutusohjelmasta valmistutaan yhteisöpedagogeiksi (ylempi AMK). Tutkinnon laajuus on 90 opintopistettä. Koulutus kestää työn ohella 1,5 vuotta.


title: Yhteisöpedagogi

text: Syksystä 2010 on mahdollista jatkaa myös englanninkielisessä ylemmässä ammattikorkeakoulututkinnossa Humanistisessa ammattikorkeakoulussa]] Helsingissä. Koulutusohjelma on Degree Programme in Youth Work and Social Equality. Se toteutetaan yhdessä Bedforshiren yliopiston ja Tarton yliopiston Viljandin kulttuuriakatemian kanssa.


title: UBS

text: UBS on sveitsiläinen pankki- ja rahoituspalveluita tarjoava yhtiö, joka syntyi Union Bank of Switzerlandin (suomeksi "Sveitsin Liittopankki") ja Swiss Bank Corporationin yhdistyessä kesäkuussa 1998. Yhtiön pääkonttorit sijaitsevat Baselissa ja Zürichissä.


title: UBS

text: Taseella mitaten (941,59 mrd. USD) UBS Group AG luokiteltiin vuonna 2016 maailman 25. suurimmaksi julkisesti noteeratuksi pankiksi (edellisvuonna sijalla 24). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: UBS

text: UBS joutui vuonna 2009 maksamaan 870 miljoonan dollarin sakot Yhdysvaltain viranomaisille ns. Birkenfeld-skandaalin seurauksena, jossa amerikkalainen UBS-pankissa töitä tehnyt pankkiiri Bradley Birkenfeld paljasti pankin tileille rahaa piilottaneita yhdysvaltalaisia veronkiertäjiä. Skandaali johti siihen, että UBS-pankki raotti maailman vahvinta Sveitsin pankkisalaisuutta ensi kertaa vuonna 2009.


title: UBS

text: Toukokuussa 2015 UBS tuomittiin maksamaan 4,9 miljardin euron sakko Yhdysvaltain viranomaisille valuuttakaupassa käytettävän viitekoron manipuloinnista. Se maksoi jo aiemmin vuonna 2014 samaan asiaan liittyen 720 miljoonaa euroa sakkoja Yhdysvaltain ja Britannian viranomaisille.


title: Suomen Matkatoimisto

text: Suomen Matkatoimisto Oy (SMT) oli Suomen ensimmäinen, vuonna 1909 perustettu, aikaisemmin Finnair-konserniin kuulunut, nykyään kokonaan American Express Global Business Travelin omistama liikematka- ja tapahtumatoimisto. Yhtiöllä on liikematkatoimistot Helsinki-Vantaalla, Turussa, Vaasassa ja Oulussa.


title: Suomen Matkatoimisto

text: Vuonna 2017 yhtiön liikevaihto oli noin 18,1 miljoonaa euroa ja henkilöstömäärä on 185.


title: Suomen Matkatoimisto

text: Suomen Matkatoimisto ja Matkatoimisto Area yhdistyivät vuonna 2013 ja muodostivat uuden matkatoimiston nimeltään SMT. Se myytiin vuonna 2016 American Express Global Business Travelille. SMT:llä oli enemmistöosakkuus virolaisesta Estravel-matkatoimistosta, joka myytiin virolaisille niin ikään vuonna 2016.


title: SMT

text: SMT on liikematkatoimisto sekä tapahtumatoimisto. Se muodostettiin kahden suurimman suomalaisen liikematkatoimiston, Arean ja Suomen Matkatoimiston yhdistymisestä 1.12.2013. SMT:llä on liikematkakeskukset Helsinki-Vantaalla, Vaasassa, Tampereella, Turussa ja Oulussa. SMT siirtyi kansainvälisen kumppaninsa American Express Global Business Travelin omistukseen 1.11.2016.


title: Tua Forsström

text: Tua Birgitta Forsström (s. 2. huhtikuuta 1947 Porvoo) on suomenruotsalainen kirjailija. Forsström tunnetaan parhaiten runoilijana, mutta hän on kirjoittanut myös revyitä, kuunnelmia, kamarinäytelmiä, kabareeta sekä tekstejä oratorioon ja yhden kantaatin.


title: Tua Forsström

text: Forsström kirjoitti ylioppilaaksi 1966 ja valmistui humanististen tieteiden kandidaatiksi 1972 Helsingin yliopistosta. Hän on toiminut myös kustannustoimittajana Söderströms-kustannusyhtiössä Helsingissä 1973–1991.


title: Tua Forsström

text: Forsström on yksi palkituimmista suomalaisista runoilijoista.


title: Tua Forsström

text: Hän oli taiteilijaprofessori vuosina 1999–2004.


title: Töölön Matkatoimisto

text:
Töölön Matkatoimisto oli vuonna 1966 perustettu suomalainen matkatoimisto. Yhtiö oli Suomen suurin yksityinen matkatoimisto ja matkanjärjestäjä. 2000-luvulla yhtiö hankki omistukseensa Matkatoimisto Tourneen ja Diana Huntingin.
Vuonna 2003 Töölön Matkatoimisto oli MTV:n Brand Tracking -tutkimuksen mukaan suomalaisten eniten arvostama matkailubrändi ennen Silja Linea ja Aurinkomatkoja.


title: Töölön Matkatoimisto

text: Töölön Matkatoimisto on nykyään Oy SRG Finland Ab:n aputoiminimi.


title: Töölön Matkatoimisto

text: Kireän rahoituksen vuoksi vieraan pääoman määrä kasvoi Töölön Matkatoimistossa huomattavaksi. Tutkimusten mukaan 2000-luvulla talouden hoito oli holtitonta, toimitusjohtajat vaihtuivat lähes vuosittain ja ennen konkurssia vuoden 2005 alussa kirjanpitorikokset paljastuivat vähitellen. Myös pääomistajan omistuksessa ollutta Mato Grosso Travel Systems Oy:tä (konkurssissa)epäillään käytetyn rahansiirtoihin. Omistajilla oli toimintaa Latviassa. Kirjanpitoa oli manipuloitu väärentämällä tulosraportteja, kirjaamalla tuloja väärälle tilikaudelle ja piilottamalla ostovelkoja. Yhtiö ajautui vakavien kirjanpitoepäselvyyksien seurauksena konkurssiin 2005. 180 työntekijää jäi työttömäksi. Poliisi käynnisti rikostutkinnan heti konkurssin jälkeen.


title: Töölön Matkatoimisto

text: Helsingin käräjäoikeus tuomitsi 12.3.2010 yhtiön pääomistajan kahden vuoden ja kuuden kuukauden ehdottomaan vankeuteen talousrikoksista. Talousjohtaja sai vuoden ja kymmenen kuukautta ehdotonta vankeutta kirjanpitorikoksista ja kavalluksesta. Pääkirjanpitäjä ja kaksi tilintarkastajaa katsottiin syyllisiksi kirjanpitorikoksen avustamiseen. Pääkirjanpitäjä on tuomittu 4 ja tilintarkastajat 10 kuukauden ehdollisiin vankeusrangaistuksiin. Viimeiseen toimitusjohtajaan kohdistuneet syytteet törkeästä petoksesta ja valmismatkarikoksesta hylättiin. Syyteoikeus petoksesta oli vanhentunut. Kahden henkilön syyksi on luettu Töölön Matkatoimisto Oy:n pääomistajaan kohdistunut törkeän kiristyksen yritys. Yhtiön kanssa aiemmin liikesuhteessa ollut liikemies tuomittiin 5 kuukauden ja toinen henkilö 3 kuukauden ehdollisiin vankeusrangaistuksiin. Hovioikeus alensi pääomistajan rangaistusta neljällä kuukaudella ja muutti talousjohtajan tuomion puolentoista vuoden ehdolliseksi vankeudeksi. Valituslupaa korkeimpaan oikeuteen saatu.


title: Sea Containers

text: Sea Containers Ltd oli Bermudalle rekisteröity monialayhtiö, jonka ydinliiketoiminnan osa-alueita olivat kuljetus ja konttienvuokraus. Yhtiö tunnettiin myös Silja Linen entisenä omistajana. Syvien talousvaikeuksien seurauksena New Yorkin pörssi lopetti yhtiön noteerauksen, ja yhtiö hakeutui konkurssiin lokakuussa 2006. Vuonna 2006 sen konttiliiketoimintaa jatkamaan perustettiin SeaCo Ltd.


title: Taitokortteli (Joensuu)

text: Taitokortteli on Taito Pohjois-Karjala ry:n (entiseltä nimeltään Pohjois-Karjalan käsi- ja taideteollisuus ry) sekä eri yrittäjien perustama ympäri vuoden toimiva kulttuurikortteli Joensuun keskustassa Rantakadun ja Koskikadun kulmassa Koskikatu 1:ssä. Kortteli avattiin toukokuussa 2006.


title: Taitokortteli (Joensuu)

text: Taitokorttelissa on paikallisten käsityöyrittäjien putiikkeja, käsityöneuvontaa, kahvila ja näyttelytilaa. Yrittäjät voivat käyttää tarpeen mukaan yhteisiä tiloja ja toteuttaa pieniä ja suuria yhteishankkeita.


title: Taitokortteli (Joensuu)

text: Taitokeskus Joensuu tarjoaa käsityöalan neuvontaa ja kurssitoimintaa. Lisäksi Taitokeskukseen voit tulla kutomaan päivämaksun ja materiaalien hinnalla, ammattitaitoisten ohjaajien opastuksella. Taitokeskus toimii myös taiteen perusopetukseen perustuvan lasten Kässä-käsityökoulun toimipisteenä.


title: Taitokortteli (Joensuu)

text: Kauppaneuvoksen kahvila palvelee myös lounasasiakkaita.


title: Taitokortteli (Joensuu)

text: Mustosen talon käytävägalleriassa on vaihtuvia näyttelyitä, ja hirsinen aitta Taitokorttelin sisäpihalla tarjoaa näyttelyitä kesäisin ja toimii ympäri vuoden erilaisten tapahtumien myyntipaikkana.


title: Taitokortteli (Joensuu)

text: Korttelin pihalla järjestetään elokuussa menneen ajan markkinoiden tapaan "Wanhan kaupungin päivä". Päivän aikana tehdään tunnetuksi kädentaitojen osaajia ja perinteisiä tekniikoita hyödyntäviä yrityksiä, lisäksi ohjelmassa on kulttuuriesityksiä. Joulun alla sisäpiha muuttuu Joulukyläksi. Sisäpihalle rakennetaan punaisten mökkien kylä, joissa on myytävinä käsitöitä ja elintarvikkeita. Kesällä sisäpihalla järjestetään erilaisia tapahtumia. Pihan tiilirakennuksessa on muun muassa taidegalleria Kohina, lelukauppa ja TaitoShop.


title: Taitokortteli (Joensuu)

text: Helmikuussa 2010 pihalle avattiin luistinrata.


title: Taitokortteli (Joensuu)

text: Kävijöitä Taitokorttelissa on noin 7 500 kuukaudessa. Tavoitteena on 100 000 kävijää vuodessa.


title: Taitokortteli (Joensuu)

text: Parviaisen talo avattiin maaliskuussa Perheentaloksi, jossa Pelastakaa Lapset ry ja muut järjestöt järjestävät kerhoja ja vertaistoimintaa.


title: Taitokortteli (Joensuu)

text: Taitokortteli rakentuu yli sata vuotta vanhoista kauppaneuvos Antti Juhana Mustosen ja kauppaneuvos Petter Parviaisen perheilleen rakennuttamista puutaloista, sisäpihan tiilitalosta sekä punaisesta piha-aitasta.


title: Taitokortteli (Joensuu)

text: Ranta- ja Koskikadun kulmassa oleva Mustosen talo valmistui vuonna 1870. Rakennusta asuttivat kauppiasperheen lisäksi heidän palvelusväkensä. Sveitsiläistyylisen talon suunnitteli sen aikainen Joensuun kaupungin johtava rakennusmestari Leander Backman. Huomiota saaneita yksityiskohtia ovat muun muassa parvekkeet sekä katon päätykoristeet. Kauppaneuvos Mustosen kuoltua 1877 talo siirtyi kaupungintaloksi aina vuoteen 1914 saakka.


title: Taitokortteli (Joensuu)

text: Rakennuksessa toimivat niin maistraatti, raastupa, kaupunginvaltuusto, rahatoimikamari, tyttökoulu kuin tullikamarikin. Suomen pankin tultua Joensuuhun vuonna 1902 Mustosen talon päätyyn muurattiin tiilirakennelma, jonka seinät kalteroitiin sisältäpäin ratakiskolla ja verhoiltiin punatiilellä. Näin saatiin varma ja turvallinen kassaholvi.


title: Taitokortteli (Joensuu)

text: Uusi kaupungintalo valmistui 1914, ja Mustosen talo siirtyi vuosien 1914-1955 väliseksi ajaksi Joensuun posti- ja lennätinkonttorin käyttöön ja sen jälkeen lääninhallitukselle. Pohjois-Karjalan lääninhallitus perustettiin vuonna 1960, ja sen toiminta sijoittui Mustosen taloon. Rakennuksen käyttöönotto vaati muutoksia ja esimerkiksi talon alkuperäinen huonejako muuttui täysin sekä talon rakenteet muutettiin perusteellisesti. Lääninhallituksen saatua uudet toimitilat, talossa toimi muun muassa Joensuun Energialaitoksen toimisto.


title: Taitokortteli (Joensuu)

text: Joensuun kaupunki ryhtyi korjaamaan Mustosen taloa jälleen 1980-luvun puolivälissä matkailun ja kulttuurin toimistokäyttöön. Rakennus päätettiin palauttaa niin lähelle alkuperäistä tilaansa kuin mahdollista. Entistämistyön valmistuttua rakennuksessa sijaitsi Joensuun Laulujuhlien toimitilat vuosien 1981-1997 ajan. Vuonna 2000 tiloihin muutti kaupungin tekninen virasto. Vuonna 2006 talo saneerattiin Taitokeskuksen sekä pienten käsityöyrittäjien käyttöön.


title: Taitokortteli (Joensuu)

text: Kauppaneuvos Petter Parviainen rakennutti vuonna 1886 ensin patriisitalonsa Tori- ja Suvantokadun kulmaan, josta rakennus siirrettiin 1970-luvulla Rantakatu 15:een. Rakennus on kolmivyöhykkeinen; alimmaisena komerovyöhyke koristeellisine tähtileikkauksineen, keskellä seinävyöhyke T-mallisine ikkunoineen ja ylimpänä ullakkovyöhyke päätyikkunoineen. Parviaisen talo on toiminut muun muassa Joensuun kaupungin virasto- ja toimistokäytössä kuten Mustosen talokin.


title: Taitokortteli (Joensuu)

text: Pihassa sijaitseva tiilitalo rakennettiin vuonna 1931 autotalli- ja varastorakennukseksi. 1950-luvun vaihteessa rakennus on toiminut muun muassa postilaitoksen varastona ja autotallina sekä Itä-Suomen Seminaarin väliaikaisena puutyöluokkana. Purku-uhankin alla ollut tiilitalo remontoitiin vuonna 2007 Taitokorttelin käyttöön. Talon katto uusittiin, alimmat ikkunat suurennettiin näyteikkunoiksi ja pienemmät ikkunat entisöitiin alkuperäisen mallin mukaisiksi.


title: Taitokortteli (Joensuu)

text: Pihapiiriin kuuluva vuonna 1913 rakennettu punamultainen piha-aitta on siirretty Koskikadulle uudisrakentamisen tieltä Malmikatu 1:stä. Aittaa lyhennettiin alkuperäisestä mitastaan ja toinen kerros jätettiin osittain pois.


title: WM-data

text: WM-data oli 1969 perustettu ruotsalainen it-konsultointiyritys, jonka liiketoiminnot LogicaCMG osti vuonna 2006. Nimi "WM-data" poistui käytöstä Suomessa ja Pohjoismaissa 27. helmikuuta 2008, kun koko LogicaCMG-konserni siirtyi käyttämään nimeä "Logica". Nykyisin Logica on osa kanadalaista CGI:tä. Yritys tunnetaan Suomessa muun muassa kehittämästään Pegasos-potilastietojärjestelmästä, jota useat Suomen kaupungit ja kunnat käyttävät sairaaloissa ja terveysasemilla.


title: Adepti

text: Adepti () tarkoittaa asiantuntijaa tai oppipoikaa, aloittelijaa. Sana viittaa myös alkemistiin ja kullantekijään.


title: Adepti

text: Nimitystä adepti käytetään etenkin länsimaisissa salatieteissä, jossa sillä teosofian mukaan tarkoitetaan sellaista ihmistä, joka on saavuttanut vihkimyksen asteen ja tullut salaisen, esoteerisen tiedon mestariksi.


title: Adepti

text: Sanalla ”vihitty” on myös samankaltainen merkitys. Vihityksi kutsutaan teosofiassa jokaista, joka on ”vastaanotettu joko vapaamuurariuden tai okkultismin mysteereihin, ja jolle ne on selvitetty” . Usein sanoilla 'adepti' ja 'vihitty' voidaan ymmärtää samaa asiaa.


title: Adepti

text: Okkulttisissa opeissa mestareiden eli vihittyjen sanotaan perustaneen henkisiä järjestöjä ja salaseuroja. Adeptiksi voi tulla initiaation eli vihkimyksen kautta, ja nämä voidaan jakaa erilaisissa järjestelmissä asteisiin eri tavoin. Esimerkiksi ruusuristiläisyydessä ja vapaamuurariudessa on useita erilaisia astejärjestelmiä.


title: Puolivampyyri

text: Puolivampyyri, (), on kirjallisuudessa, mytologiassa, populaarikulttuurissa yms. esiintyvä vampyyrin (usein miespuolisen) ja ihmisen (usein naisen) jälkeläinen, mutta joidenkin versioiden mukaan puolivampyyriksi voi päätyä muutenkin.


title: Puolivampyyri

text: Vanhan Transilvanialaisen tarun mukaan Dhampir -niminen vampyyrin poika oli ainoa, joka pystyi näkemään, tai tappamaan näkymättömiä vampyyreita.


title: Puolivampyyri

text: Puolivampyyri vampyyrinmetsästäjänä on suosittu teema populaarikulttuurissa, esimerkkinä Marvel Comicsin sarjakuvahahmo Blade (Bladen asema puolivampyyrina tosin on kiistelty, sillä hänen isänsä ei ollut vampyyri, vaan Bladen äitiä puri vampyyri Bladen ollessa vielä kohdussa, ja näin Bladesta tuli immuuni vampyyriksi muuttumiselle, mutta myöhemmin hän sai vampyyrien kykyjä itselleen, kun Michael Morbius puri häntä).


title: Puolivampyyri

text: Puolivampyyreilla on yleensä joitain vampyyrimaisia kykyjä, kuten voima, nopeus ja refleksit, mutta he ovat usein immuuneja vampyyrien heikkouksille (kuten auringonvalo ja krusifiksit). Toisaalta puolivampyyrit ovat yleensä kuolevaisia.


title: Reuters

text: Reuters on maailmanlaajuisesti toimiva brittiläinen uutistoimisto ja taloustietoa välittävä yritys. Se on vuodesta 2008 lähtien toiminut osana kanadalais-yhdysvaltalaista Thomson Reutersia.


title: Reuters

text: Saksalaissyntyinen Paul Julius Reuter perusti 34-vuotiaana vuonna 1851 lennätinkeskuksen Aacheniin, Belgian ja Hollannin rajalle. Sieltä hän lähetti sähkösanomia ja uutisia Berliiniin. Myöhemmin Brysseliin lähetettiin lennättimellä viestejä.


title: Reuters

text: Vuonna 1851 Reuter muutti Lontooseen, jossa hän lähetteli sähkösanomia Doverin ja Calais’n välillä. Pian yritys laajeni, ja hän listasi sen Lontoon pörssiin. Heti sen jälkeen Pariisin ja Lontoon välille avattiin lennätinlinja. Vuonna 1865 Reuter perusti Reuter’s Telegram Companyn (Reuterin sähkösanomayhtiö). Reuterista tuli Britannian kansalainen vuonna 1857.


title: Reuters

text: Reutersin yritys lähetti ensimmäisenä isoja uutisia Eurooppaan, kuten tiedon Yhdysvaltain presidentin Abraham Lincolnin murhasta vuonna 1865.


title: Reuters

text: Nykyään Reutersilla on toimistoja yli ja , ja se tarjoaa uutisia 19 eri kielellä. Vuonna 1984 siitä tuli julkinen yritys, ja se listautui uudelleen Lontoon pörssiin ja NASDAQiin Yhdysvaltoihin.


title: Reuters

text: Vuodesta 1939 Reutersin pääkonttori oli Lontoon Fleet Streetillä, mutta vuonna 2005 se muutti isompaan rakennukseen Canary Wharfiin. Yrityksen Pohjois-Amerikan pääkonttori sijaitsi Times Squarella New York Cityssä.


title: Reuters

text: Reuters yhdistyi huhtikuussa 2008 kanadalaisen "The Thomson Corporation" -yhtiön kanssa "Thomson Reuters" -nimiseksi yhtiöksi.


title: Vappula

text: Vappula () on Lohjan 21. kaupunginosa, noin 5 kilometrin päässä Lohjan keskustasta etelään.


title: Vappula

text: Vappulaan on kaavoitettu paljon tontteja, ja alueesta on muodostunut omakoti- ja rivitaloalue. Asukasmäärän voimakkaan kasvun takia kaavassa on varaus sekä peruskoulua että päiväkotia varten. Niitä ei kuitenkaan vielä ole rakennettu. Vappulassa oli koulu, mutta se myytiin, koska Lohjan kaupungin mielestä 1950-luvulla rakennettu kivinen koulurakennus oli liian huonossa kunnossa ja epäkäytännöllinen nykyajan opetustarpeita ajatellen.


title: Vetysulfidi

text: Vetysulfidi, bisulfidi eli sulfanidi on epäorgaaninen anioni, jonka kemiallinen kaava on HS (tai SH). Se muodostaa useiden kationien kanssa suoloja, joita myös sanotaan vetysulfideiksi tai bisulfideiksi. Vetysulfidi-ioni ei aiheuta suoloille väriä, mutta tällaisilla suoloilla on usein pistävä haju. Vetysulfidi-ioni on vahva emäs, ja vetysulfidisuolojen väkevät liuokset ovat syövyttäviä.


title: Vetysulfidi

text: Vetysulfidi on yksinkertaisin tiolaatti. Se on tärkeä kemiallinen reagentti ja teollisuuskemikaali, jota käytetään varsinkin tekstiiliteollisuudessa, synteettisten makuaineiden valmistukseen, messingin värjäämiseen ja raudan käsittelyyn


title: Vetysulfidi

text: Nimitystä bisulfidi ei pidä sekoittaa disulfidi-anioniin (S tai S–S).


title: Vetysulfidi

text:
Vetysulfidisuoloista tunnetuimpia ovat natriumvetysulfidi (NaHS) ja kaliumvetysulfidi (KHS)..
Ammoniumvetysulfidia (NHHS), joka on yksi hajupommien aineksista, ei ole eristetty puhtaana kiteisenä aineena. Jotkin yhdisteet, joita yleensä pidetään sulfidi-ionin (S) muodostamina suoloina, sisältävät todellisuudessa pääasiassa vetysulfidi-ioneja Esimerkiksi natriumsulfidin kidevedellisen muodon kemiallinen kaava kirjoitetaan usein muodossa (NaS·9 HO), mutta oikeastaan se olisi esitettävä muodossa NaSH · NaOH · 8 HO.


title: Vetysulfidi

text: Vetysulfidien vesiliuos absorboi valoa noin 230 nm:n aallonpituudella US/VIS-spektroskopiassa. Tutkimusryhmät ovat jatkuvasti käyttäneet kenttäspektrometreja vetysulfidin aiheuttaman absorption ja samalla sen pitoisuuden mittaamiseen valtamerissä ja jätevesissä.


title: Vetysulfidi

text:
Vetysulfidin ja muiden tiolaattien sulfanidyyliosa (–S) voi vastaanottaa protonin seuraavasti:
Täten vetysulfidi-ioni on Brønstedin esittämän määritelmän mukaan emäs. Vesiluoksissa sen ensimmäinen emäsvakio p"K" on 6,9. Sen konjugoitu happo on divetysulfidi eli rikkivety (HS). Vesiliuoksessa se käyttäytyy emäksenä myös Arrheniuksen tarkoittamassa mielessä, eli liuos sisältää hydroksidi-ioneja (OH). Vesiluoksissa suurin osa siitä reagoi veden kanssa:
Jos liuoksessa olevat kationit eivät osallistu reaktioon, kuten on laita esimerkiksi natrium- ja kaliumvetysulfideissa, liuos onkin selvästi emäksinen eli sen pH on suurempi kuin 7.


title: Vetysulfidi

text: Vetysulfidilla esiintyvät tiolaateille tyypilliset kemialliset reaktiot. Happojen kanssa se reagoi muodostaen rikkivetyä ja metallin suolaa. Vahvoilta hapoilta se voi vastaanottaa kaksikin protonia, jolloin syntyy HO -ioneja.


title: Vetysulfidi

text: Vetysulfidin hapettuessa syntyy sulfaattia. Voimakkaasti kuumennettaessa vetysulfidisuolat hajoavat muodstaen sulfidisuoloja ja rikkivetyä:


title: Vetysulfidi

text: Kun pH on sitä luokkaa kuin se on elävissä kudoksissa, rikkivety ionisoituu yleensä kokonaan vetysulfidiksi. Biokemiallisesti rikkivedyn ja vetysulfidin välillä ei olekaan oleellista eroa.


title: Vetysulfidi

text: SH on HSAB-teorian mukainen pehmeä anioninen ligandi, joka muodostaa komplekseja useimpien metalli-ionien kanssa. Esimerkkejä [Au(SH)] ja (CH)Ti(SH), joista edellinen on kulta(I)kloridin, jälkimmäinen titanoseenidikloridin johdannainen.


title: Vetysulfidi

text: Vetysulfidisuolat syövyttävät ihoa, ja sen vuoksi niitä on käsiteltävä asianmukaisella varovaisuudella, sillä ne voivat aiheuttaa palovammoja tai pysyviä silmän vaurioita ja ärsyttää limakalvoja. Lateksikäsineet eivät suojaa niiltä lainkaan, minkä vuoksi niitä käsiteltäessä käytetään erityisiä, esimerkiksi nitriilikumista valmistettuja suojakäsineitä. Yhteensopimattomuuden vuoksi vetysulfidisuolat on pidettävä erillään hapoista, peroksideista, sinkistä ja alumiinista sekä kuparista ja sen seoksista.


title: Urkusonaatti

text: Urkusonaatti on pääasiasiassa saksalaisille ja ranskalaisille uruille sävelletty vapaamuotoinen konserttikappale. Eräät ranskalaiset säveltäjät nimesivät vastaavanlaiset teoksensa urkusinfonioiksi.


title: Urkusonaatti

text: Johann Sebastian Bach kirjoitti uruille triosonaatteja, jotka kuuluvat enemmänkin kamarimusiikin kategoriaan.


title: Urkusonaatti

text: Felix Mendelssohnin kuusi sonaattia uruille ovat muodoltaan epäyhtenäisiä enemmänkin muistiinkirjoitettuja improvisaatioita.


title: Urkusonaatti

text: Franz Lisztin fantasia ja fuuga Giacomo Meyerbeerin oopperaan "Le Prophète" sisältyvästä koraalista "Ad nos, ad salutarem undan" laajentaa muotoa preludin ja fuugan välisellä adagiolla. Samaan kategoriaan kuuluu Lisztin oppilaan Julius Reubken "Der 94ste Psalm – Sonate für die Orgel".


title: Urkusonaatti

text: Max Reger kirjoitti "Fantasia ja Fuuga"-muotoisia teoksia koraaliteemoista


title: Urkusonaatti

text: Josef Rheinberger kirjoitti kaksikymmentä urkusonaattia


title: Urkusonaatti

text: Alexandre Guilmant kirjoitti kahdeksan sonaattia uruille. Ensimmäisen sonaatin tekstuurin hän kirjoitti myös orkesterille ja nimesi sen sinfoniaksi. Vastaavasti orkesterille kirjoittamansa kahdeksannen urkusonaatin hän nimesi sinfoniaksi järjestysnumerolla toinen. Seitsemännen sonaatin vaihtoehtoinen nimi on sarja.


title: Urkusonaatti

text: Widor ja Vierne käyttivät teostensa lajinimeä urkusinfonia.


title: Mellotus

text: Mellotus tarkoittaa rautaseoksen hiilipitoisuuden alentamista, jolloin rautaseoksen muokkautumisominaisuudet paranevat. Arkikielessä mellotuksella tarkoitetaan teräksen valmistamista takkiraudasta. Terästä mellottamalla saadaan kankirautaa. Nimensä mukaisesti rautaseoksesta tulee tällöin meltoa, helpommin muokkautuvaa.


title: Mellotus

text: Hiili muodostaa raudan kanssa sekä seoksia että karbideja, jotka järjestäytyvät tilakeskeiseen hilaan. Mitä suurempi rautaseoksen hiilipitoisuus on, sitä kovempaa ja samalla hauraampaa rautaseos on. Eri rautaseokset voidaan asettaa hiilipitoisuutensa mukaisesti järjestykseen:Mellotus tehdään joko happikonvertterissa seostamalla sulaan rautaseokseen ilmaa tai happea niin, että ylimäärähiili palaa pois (Bessemer-prosessi, LD-prosessi) ja rauta pysyy sulana pelkästään hiilen palamisesta syntyvällä lämmöllä, tai ahjossa niin, että happipitoiset epäpuhtaudet polttavat ylijäämähiilen pois (putlaus, Siemens-Martin -prosessi).


title: Mellotus

text: Historiallisesti ensimmäinen merkittävä mellotusmenetelmä oli Henry Cortin vuonna 1780 kehittämä putlaus, jolla saatiin keittoterästä. Seuraava suuri edistysaskel oli Sir Henry Bessemerin 1855 keksimä Bessemer-prosessi, jolla kyettiin tuottamaan suuria määriä terästä halvalla, sekä Siemensin ja Martinin 1860 kehittämä Siemens-Martin -prosessi, joka oli putlauksesta kehittyneempi versio. Thomas-Gilchrist -prosessi oli manner-Euroopassa käytetty Bessemer-prosessin muunnelma.


title: Mellotus

text: Bessemer- sekä Siemens-Martin -prosessi jäivät lopulta 1960-luvulla pois käytössä Voest Alpine AG:n kehittmän LD-prosessin eli emäshappimellotuksen (basic oxygen steelmaking) myötä käytöstä. Emäshappimellotuksessa yhdistyvät sekä Bessemer-prosessin nopeus ja tehokkuus että Siemens-Martin -prosessin tasalaatuisuus.


title: The Great Southern Trendkill

text:
The Great Southern Trendkill on metallimusiikkiyhtye Panteran vuonna 1996 julkaistu albumi. Levy tuotettiin Chasin Jason Studiosilla Teksasissa, ja laulu Trent Reznorin Nothing Studiosilla New Orleansissa. Tuottajina toimivat Terry Date ja Vinnie Paul. Ennen albumin nauhoituksia 1995 laulaja Phil Anselmo oli vieraantunut muista jäsenistä ja täten Phil nauhoitti kappaleiden lauluosuudet omassa kotikaupungissaan New Orleansissa, kuten levyn kansivihossa mainitaan.
Levy on aiempiin Panteran tuotoksiin verrattuna suhteellisen raskassävyinen; albumilla kitara on viritetty alemmas mitä aiemmilla albumeilla ja Phil Anselmon vokaalit ovat tuplattuja, jotta syntyisi "demoninen" efekti. Albumi on ollut Panteran odotetuimpia levyjä. Albumilla on paljon death metal- elementtejä.


title: The Great Southern Trendkill

text: Albumi ylsi Suomen virallisen listan sijalle 4. Yhdysvalloissa albumi nousi niin ikään Billboard 200 -listan sijalle 4.


title: Iizuka

text: Iizuka () on kaupunki Fukuokan prefektuurissa Kyūshūn saarella Japanissa. Se sijaitsee sisämaassa prefektuurin keskiosassa Fukuokan ja Kitakyūshūn suurkaupunkien välimaastossa. Kaupungin keskiosa on Ongajoen tasangolla ja tiheään rakennettu, itä- ja länsiosat kohoavat vuoristoon luonnonalueille. Iizukassa on 131 225 asukasta (vuonna 2014) ja sen pinta-ala on 214,13 neliökilometriä.


title: Iizuka

text: Paikkakunta kehittyi Nagasaki-kaidō-tien varren postiasemana ("shukuba"). Japanin kuntalaitoksen perustamisen yhteydessä vuonna 1889 Iizukasta tehtiin kauppala. Sen väkiluku kasvoi nopeasti alueella kukoistaneen hiiliteollisuuden ansiosta, ja vuonna 1932 se saikin kaupunkioikeudet. Iizuka laajeni huomattavasti kuntaliitosten kautta vuosina 1963 ja 2006, jolloin perustettiin kokonaan uusi kaupunki Chikuhon, Honamin, Kaitan ja Shōnain kauppaloiden liittyessä Iizukaan. Nykyisin se tunnetaan yliopistokaupunkina ja esimerkiksi informaatioteknologian keskuksena.


title: Iizuka

text: Iizukan tärkeimpiin nähtävyyksiin kuuluvat hiilimagnaatti Itō Den’emonin vanha talo, Kaho-teatteri ja Nagasaki-kaidōn postiaseman jäänteet. Kaupunkia palvelevat JR Kyūshūn Sasaguri-linja, Chikuhō-päälinja ja Gotōji-linja.


title: Kasuga

text: Kasuga () on kaupunki Fukuokan prefektuurissa Kyūshūn saarella Japanissa. Se sijaitsee aivan Fukuokan eteläpuolella ja liittyy saumattomasti Fukuokan suurkaupunkialueeseen. Kasugassa on 112 120 asukasta (vuonna 2014) ja sen pinta-ala on 14,15 neliökilometriä.


title: Kasuga

text: Nimi ”Kasuga” on peräisin Kasuga-jinjan pyhäköltä, joka perustettiin vuonna 768, kun Fujiwara-klaanin kami tuotiin paikalle Naran Kasuga-taishasta. Japanin kuntalaitoksen perustamisen yhteydessä vuonna 1889 Kasugasta tehtiin kylä. Kauppalaksi se nousi vuonna 1953, minkä jälkeen se alkoi kasvaa voimakkaasti Fukuokan nukkumalähiönä. Kaupunkioikeudet Kasuga sai lopulta 1. huhtikuuta 1972.


title: V8-Magazine

text: V8-Magazine on Suomen vanhin amerikkalaisten autojen harrastajille suunnattu erikoislehti. Lehti on koko historiansa ajan ollut Suomen suurin oman alansa julkaisu, vaikka sillä on aikojen saatossa ollut myös lukuisia kilpailijoita, kuten 1980-luvulla perustetut Hot Rod Special, Street & Race ja 1990-luvulla perustetut Kromi & Poweri ja Roadline. Kilpailijat eivät ole olleet kovinkaan pitkäikäisiä, joten V8-Magazine on tällä hetkellä ainoa amerikkalaisten autojen harrastajille suunnattu erikoislehti.


title: V8-Magazine

text: Lehdessä esitellään sekä koti- että ulkomaisten harrastajien omistamia amerikkalaisvalmisteisia autoja. Mukana on sekä uusia että vanhoja, entisöityjä ja rakennettuja autoja ja myös moottoripyöräesittelyjä sekä amerikkalaisten autojen pienoismalleihin keskittynyt palsta.


title: V8-Magazine

text: V8-Magazine on perustettu vuonna 1978, jolloin lehteä ilmestyi yksi numero, 1/78, joka on nykyisin keräilyharvinaisuus. Lehteä julkaistaan 10 numeroa vuodessa. 1980-luvulla julkaistiin viisi teemanumeroa, "Cruisin' Extra", "Show & Go Extra", "V8 Extra", "50's Extra" ja "60's Extra".


title: V8-Magazine

text: Lehden perustajat Kim Pettersson, Berndt W. Ekman ja Riitta Ekman kustansivat lehteä aina vuoden 1994 kevääseen asti. He myivät V8-Magazinen Helsinki Medialle, josta sittemmin tuli osa Sanoma Media Finlandia. Helsinki Media yhdisti lehden kustantamansa kilpailijan, Street & Race -lehden, kanssa. Marraskuussa 2014 Sanoma myi lehden Fokus Medialle.


title: V8-Magazine

text: V8-Magazinen päätoimittajana toimi vuodet 1978–1994 Kim Petterson ja vuoden 1994 toukokuusta lähtien Street & Race -lehden perustaja ja päätoimittaja Jarmo Markkanen.


title: Mark Blundell

text: Mark Blundell (s. 8. huhtikuuta 1966 Barnet, Englanti, Iso-Britannia) on englantilainen kilpa-autoilija, joka ajoi F1-sarjaa 1991 ja 1993–1995. Uransa aikana Blundell ehti ajaa Brabhamilla, Ligierilla, Tyrrellilla ja McLarenilla. Hän ei voittanut yhtään osakilpailua mutta saavutti kolme kolmossijaa.


title: Mark Blundell

text: F1-uransa jälkeen Blundell siirtyi vuonna 1996 CART IndyCar -sarjaan, jossa hän ajoi vuoden 2000 loppuun asti PacWest Racing Groupin toista autoa.


title: Mark Blundell

text: Nykyään hän on brittiläisen ITV-televisiokanavan F1-kommentaattori.


title: Ensiesiintyminen

text: Ensiesiintyminen tai debyytti () on termi, jolla tarkoitetaan esimerkiksi artistin tai nyrkkeilijän ensimmäistä julkista esiintymistä.


title: Ensiesiintyminen

text: Aikoinaan myös nuorten aristokratiaan tai yläluokkaan kuuluvien naisten seurapiireihin astumista sanottiin debytoinniksi. Alkujaan debyytti toteutettiin tanssiaisten tai kutsujen muodossa. ”Ensiesiintyminen” oli merkki siitä, että debytantti on saavuttanut aikuisuuden ja debyytissä hänet esiteltiin muodollisesti mahdollisille kosijoille ja näiden perheille.


title: Esikoisalbumi

text: Esikoisalbumi (myös debyyttialbumi) on muusikon tai yhtyeen ensimmäinen julkaistu levyalbumi. Moni debyyttialbumi on nimetty esiintyjänsä mukaan.


title: Laboratorioanalyytikko

text: Laboratorioanalyytikko (AMK) on tekniikan alan ammattikorkeakoulututkinto, jonka laajuus on 210 opintopistettä. Tutkinnon voi suorittaa 3,5 vuodessa.


title: Laboratorioanalyytikko

text:
Laboratorioanalyytikko on laboratorioalan ammattikorkeakoulututkinto. Ensimmäiset laboratorioanalyytikot valmistuivat Helsingin ammattikorkeakoulu Stadiasta vuonna 2000.
Laboratorioanalyytikko työskentelee tutkimuslaitosten ja teollisuuden laboratorioissa. Tyypillisiä työtehtäviä ovat muun muuassa tutkimus-, tuotekehitys-, laadunvalvonta- ja suunnittelutehtävät sekä asiantuntija- ja esimiestehtävät. Laboratorioanalyytikko voi myös toimia myynti- ja markkinointitehtävissä.


title: Laboratorioanalyytikko

text: Laboratorioanalyytikon tutkinto-ohjelmaan voi 1.1.2014 alkaen hakeutua opiskelijaksi vain Metropolia Ammattikorkeakouluun, joka vastaa koko Suomen laboratorioanalyytikkokoulutuksesta. Laboratorioanalytiikan oppijan polku koostuu seuraavista moduuleista: Orientoituminen laboratorioanalytiikkaan (30 op), Laiteanalytiikka (15 op), Vesianalytiikka (15 op), Biokemiallinen analytiikka (15 op), Laadunvarmistus (15 op), Luonnonaineiden kemia ja tutkimus (15 op), Environmental and forensic analysis (30 op) ja Molekyyleistä tuotteeksi (15 op). Lisäksi opintoihin kuuluu harjoittelu (30 op), opinnäytetyö (15 op) sekä vapaasti valittavia opintoja (15 op). Suuri osa opintojen laboratorionharjoituksista suoritetaan erilaisina projekteina, joista osa tehdään yhteistyönä työelämän kanssa.


title: Laboratorioanalyytikko

text: Laboratorioanalyytikon koulutus eroaa bioanalyytikkokoulutuksesta siinä, että laboratorioanalyytikko ei ota näytteitä potilaista. Laboratorioalan työkenttä on kuitenkin hyvin laaja-alainen; koulutus antaa valmiudet työskennellä muun muassa ympäristötutkimuksen, elintarvikevalvonnan, lääkekehityksen, biologisen ja biolääketieteellisen tutkimuksen ja kemian teollisuuden parissa. Työtehtävien hallitseminen edellyttää hyvää laboratorioalan osaamista niin kemiallisen analytiikan kuin biotieteiden osalta.


title: Suomen YK-liitto

text: Suomen YK-liitto on vuonna 1954 perustettu kansalaisjärjestö, joka tekee tunnetuksi ja tukee Yhdistyneiden kansakuntien toimintaa ja periaatteita sekä pyrkii edistämään kansainvälistä rauhaa ja yhteisymmärrystä.


title: Suomen YK-liitto

text: YK-liiton toiminnassa on mukana yli 60 muuta suomalaista kansalaisjärjestöä, esimerkiksi paikallisjärjestöjä. YK-liitto ei ole virallisesti osa Yhdistyneitä kansakuntia.


title: Suomen YK-liitto

text: Suomen YK-liitto perustettiin 29. marraskuuta 1954, noin vuosi ennen Suomen hyväksymistä YK:n jäseneksi vuonna 1955. Liitto keskittyi toimintansa alkuvuosina tiedottamaan YK:n periaatteista ja päätöksistä.


title: Suomen YK-liitto

text: Perustamisestaan lähtien YK-liiton toiminnassa on ollut mukana lukuisia jäsen- ja paikallisyhdistyksiä. YK-liiton perustana toimi 15 järjestöä, muun muassa Suomen Punainen Risti, Suomen Työnantajain Keskusliitto ja Lastensuojelun Keskusliitto. Poliittisten organisaatioiden liittyminen liiton jäseniksi sallittiin vuonna 1967. Nykyään Suomen YK-liiton toiminnassa on mukana yli 60 suomalaista järjestöä.


title: Suomen YK-liitto

text: Vuonna 1974 YK-liiton hyväksymän muistion myötä järjestö on ottanut osaa yhteiskunnassa käytäviin keskusteluihin. Muistiossa YK-liitto totesi toimintansa olevan poliittista, mutta samalla poliittisesti sitoutumatonta. Tästä lähtien järjestö on ollut aktiivisesti mukana muun muassa aseistariisunnan, ympäristö- ja kehityspolitiikan sekä sosiaalisen kehityksen edistämisessä.


title: Suomen YK-liitto

text: Suomen YK-liitto toimii jaetussa toimistotilassa Helsingin Siltasaaressa, Globaalikeskukseksi kutsutussa järjestöjen työtilassa. Vakituisen henkilökunnan lisäksi liitossa työskentelee vaihtuvia harjoittelijoita sekä siviilipalvelusmiehiä.


title: Suomen YK-liitto

text: Liiton toiminnasta päättää vuosittaisessa syyskokouksessa valittava kaksivuotinen hallitus. Hallitus koostuu puheenjohtajasta, kahdesta varapuheenjohtajasta sekä kuudesta kymmeneen muusta jäsenestä ja heidän varajäsenistään.


title: Suomen YK-liitto

text: Vuoden 2017 hallituksen puheenjohtajana toimii Katri Kulmuni (Maaseudun sivistysliitto) sekä varapuheenjohtajina Tytti Tuppurainen (Työväen Sivistysliitto) ja Sanna Hämäläinen (Kansallinen Sivistysliitto)


title: Suomen YK-liitto

text: Puheenjohtajat:


title: Suomen YK-liitto

text: Pääsihteerit / toiminnanjohtajat: